CNA LE CDF PAWL NAN MAH KUT BAK AH THIL VIALTE A UM DIH CANG – The Chinlung Post\nCatialtu: Cung Hlei Thawng. Maw CDF le CNA/F hna, Kan ram hi nan kut ah aum cang caah, Uknak kong tiangin nan duh ningin suaisam ve cang uh, Mipi nih kan in zulh cang lai. Laimi a si ko zongah ralkap he rian a tuanmi poh cu an nunnak la ko hna uh. Mipi nih kan in dirpi ko hna. Dalan a si timi poh tlai hna ulaw that ve ko hna ush. LAIMI le Laimi timi zawnruahnak a um lo?\nCDM tuah duh loin CDM a tuah mi pawl a lemsoi tu hna kha tlai dih ulaw an thih tiang hri in hreng hna uh.Abikin Ralkap kuttang ah phaisa mit au buiin a thu ve mi Ngun San Awng le Ngun Cung Lian hi tlaih khawh kan zuam piak uh. Cun NO THAN KAP zong hi zei a tuah timi hlat zungzal ko uh.. Mipi dihlak hi CDF kan si. Catialtu. Cung Hlei Thawng.\nThawngpang dang: SAC ralkap nih Hakha ah zarh khat chung hren mi motor 8 Thantlang lei ah an chuak cang. August 20, Chin Ramkulh Hakha khua ah SAC ralkap nih zarh khat chung an hren mi motor 8 cu August 19 zaanlei sang ah Thantlang khua lei ah an chuak cang, tiah kan theih. Atu bantuk in hren mi motor pawl hi Mandalay lei in a rak kai mi motor ngan 2 le hmanlung pakhat an si. Cun, Kalaymyo in a rak kai mi motor ngan mi 4 pin ah Thantlang in thil lak ah a kal mi motor pakhat he an dihlak 8 an si, tiah kan theih.\nMandalay lei le Kalaymyo lei in a rak kai mi motor 6 cu eidin a phur mi ke hleihnih ngei lawngte an si hna. Pakhat cu hmanlung a si i Hnaring khua lei ah a kal ding a si tiah kan theih. Atu bantuk in a kan hren hi zarh khat chung a si. Kan motor cu certual pawng ah an kan chiahter i kan thil he voucher he zohfelhnak an tuah dih hnu ah motor khaaltu cu khuachung zong ah luhchuah kan ngah ko,” tiah motor khaaltu pakhat nih The Hakha Times ah a chim. August 19 zaanlei sang ah Hakha in Thantlang lei ah kan chuak kho hna. Motor tam deuh cu zaan sml 8:00 in 9:00 karlak ah kan phan ko. Hnaring lei i a kal ding mi hmanlung bel hi kannih kan chuah ahcun a chuak kho rih lo. Tuni August 20 ah chuah ding in an tiam mi ansi tiah a chimchap.\nMah Zong Hi Ahmanmi Asi. Kyaukse peng ah Pyu Saw Htee hruaitu an thah. Mandalay Ramthen, Kyaukse peng Dalaan lianpi Pyu Saw Htee hruaitu U Aye Min Maung cu August 19 zaan ah nam in an sawhthah. An nawn mi pa (thah mi) hi Kyaukse khua ah CDM a tuah mi hna le SAC duhlonak a langhtertu pawl thawng pek, tlaihter le thihphaihtu a si pin ah SAC phu nih raltuk cawnter mi phu ah hruaitu zong a si.Hi pa hi Kyaukse Peng Yepyitgyi khuami a si i Pyu Saw Htee pawl raltuk training a va chimh hna i a tlunlei thlaanmual pawng ah nam in an sawhthah, tiah Mizzima nih a tial.\nTHAWNGPANG FIANG AN LANGHTER CANG, HNA NGAM SI


Hla 61—Hmailei Fong U, Nannih Tehte Hna! | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Amis Holh Arab Holh Armenia Holh Attié Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Fon Holh France Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Guarani Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Hunsrik Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Jamaican Creole Japan Holh Javanese Kabiye Holh Kabuverdianu Kachin Holh Kankani Holh (Roman Cafang Hmanmi) Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Min Nan (Taiwan) Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Nias Holh Nigerian Pidgin Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Germany) Romany (Macedonia) Cyrillic Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Talian Tamil Holh Tarahumara Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yemba Yoruba Holh Zapotec Holh (Isthmus) Zulu Holh\nHmailei Fong U, Nannih Tehte Hna!\n1. Zumhfek tein um, hi chan donghnak caan ah,\nThawngṭha bia ṭanpi awk timhcia ummi sal hna.\nSatan nih a kan ral, a kan doh,\nBawi Jehovah bawmhnak thawngin kan tei khawh.\nCuca’h Tehte hna, lungṭhawng in hmaiah fong u!\nPathian rian nan ṭuan khawh caah nan lunglawm u!\nKhuazakip kal law, thanh u Paradis naihnak,\nA rauhhlan ah thluachuah kan hmu cang lai.\n2. Jah a ralkap nih nun nuamhnak an kawl lo;\nVawlei le uktu hna lungton an i zuam lo.\nZeitikhmanh thurhnawmhnak an ngei lo,\nKan zumhfehnak kha zungzal kan hmunhter lai.\n3. Pathian le Pennak kha hlaw in an nihsawh;\nA min thianghlim cu zeirel loin an thangchiat.\nA min thianternak rian kha ṭuan u,\nMiphun kip nih an hngalh khawh nakhnga thanh u.\n(Ex. 9:16; Fil. 1:7; 2 Tim. 2:3, 4; Jeim 1:27 zong zoh.)\nHmailei Fong U, Nannih Tehte Hna! (Hla 61)


Thong Inn Zunput He Aa Lomi Hakha Sii-inn Pa Zunput – THE CHINLAND POST\nThong Inn Zunput He Aa Lomi Hakha Sii-inn Pa Zunput\nSalai Ngun San Aung| 2018 March 7| Chin ramkulh khuahlipi cozah sii-inn pi ah pa ca an tuah mi zun inn cu zu thol le luannak a um lo ruang ah aa dil mi zun le ek in a khat.\nHakha sii-inn ah pa zunput\nHmanthlak chung in hmuh khawh a si bantuk hin minung nih hman mi zun inn he zong aa lo khawm lo. Zun inn ah hin ek nak pathum an tuah i pakhat cu tawh hrenh a si caah pahnih lawng hman khawh a si. Cu zong nih ti a um lo caah a car pah i a rim chia tak tak mi zun le ek thing aa dil mi in a khat. Cu nak in zoh ah a rem lo tak tak mi cu zu le beer thawl tam lak te hmuh a si mi hi a si. Kan dam lo i sii-inn kan panh, kan chungkhar unau nu le pa kan cawng hna i sii-inn kan um chung tal zong zu ding kan i sum kho hin rua lo. Zoh ah lung zong a fak i ning zong a zak.\nHakha sii-inn ah pa zunput a thurhnom ning\nCun zunpi zun nak leng ah zunte zung nak pahnih an tuah nain a pahnih tein zun kal nak ding tipep an tuah mi a rawk cang i zun cu aa dil thup ko. Ti zong a um lo, hi zun inn ka va zoh lio ah ngakchia pa kum 13 hrawng tluk a si lai, zun inn chung tuang lai pi ah a zunte a rak zung ko. Zun nak an tuah mi cu zun aa dil mi in a khah cang caah cu ka a leng i a zun cu si dawh a si. Cu a zunmi cu ti toih awk hlei zong a um fawn lo. Cuticun sii-inn zunput lawh loin Thong-inn zunput tu a lo ai.\nSii-inn ah mizaw a cawng mi pa upa pakhat nih, “Hi leng ah hin a dang pakhat khat lei ah khin an kan tuah piak nain cu zong ti a tam lo lengah minung kan tam, khan thum te lawng a si i zun te zung nak a dang te an tuah mi a um lo tikah kan i daih lo. Hika nan hmuh mi hi a thur hnawm cu nan mithmuh hi a si ko. Asinain hmun dang hlei ah zun nak a um lo. Ti hi a that lo le hman awk tha lo a si ahcun inn hi an hrenh awk zong a si. Cu nak in a biapi deuh mi tu cu Cozah lei zong nih an kan zoh piak i ti an kan tlangtlak piak awk ah ka ruah. Cun khat lei ahcun kanmah mizapi hrim hrim dingrep kan ngei lo tuk i a hlei in zuu le beer thol a um mi te hna hrim hi cu ngaihchia kan si” tiah a chim.\nHakha sii-inn ah pa zunput ah beer dur le zuu palang pawl an chiahmi\nHi kong cu Hakha sii-inn uktu kan hal hnik nain kan ton kho lo. Sii sayama te kan hal hna tikah sii-inn kong he aa pehtlai mi cu kannih chimnak nawl kan ngei lo. Sii-inn uk nih chim a kan ti lawng ah chim ding kan si an ti caah anmah lei hmurka kan tong kho lo.\nPrevious A Nikhatnak Tanghra Camipuai Cu A Tluang Nain Chinram In Minung 1576 Camipuai Phitlo In An Bau\nNext Thantlang Peng Tanghra Sianginn 5 Nih Tanghra Siangngakchia Pakhat Hmanh An Ngei Lo


Christmas le Kumthar Cakuat – Chin Community in Norway\nDecember 27, 2010 Peter Sang 0 Comments\nDear Norway ram khuasa kan miphun unau hna,\nMerry Christmas and Happy New Year! Bawipa Zisuh chuah lawmh-daihnak le kumthar lawmhnak nan cung ah um cio ko seh.\nCaan cu tlaihawk ttha loin a kal lengmang i kum 2010, Christmas thla dih lei kan hun phan tthan cang. Norway ram khuasak kan rak awtnak zong nikhat hnu nikhat a hun sau chin lengmang ve i, kum 8-9 zong kan tling cang. Kum 8-9 chung ah kan miphun hna nih ramthar kan khuasaknak ah kan cawlcangh, kan dirhmun hun zohthan hna usih law, ruahawk phunphun an kan pek lai i, fim a kan chimtu le lamtha a kan hmuhsak tu zong tampi an um len cang ko lai ti ka ruat. Kum zabu 21 chungah kumhranbuu pakhat kan lim asi caah, lungchung ummi thil pawl tial ka duh ruangah hi ca hi tial kai thawk nak asi.\nAtlangpi in zoh tik ah kan tthangcho deuh ngaingai\nAluancia kum 10 ah eidin-hrukfenh, ngandamzohkhenhnak kong tibantuk ah lungretheimi dirhmun in a rak ummi hna cu, nihin ah mah tein ral ai veeng kho deuhmi; mahlemah ai zumdeuhmi (self-confidence); mi bawmchantu; minih bochanmi le a ngandam deuhmi ah kan i chuah. Hi drihmun kan phan ti hi, mah te cio in kan i chek ah cun, tamdeuh nih cun kan lung a tling lai ti ka zumh.\nHi a ttha lei asimi thlennak (positive changes) kan hun ngeih khawhnak aruangbik hna tiah ruahmicu; a kan kilkamhtu system (socio- political system), kan pawngkam (enviroment), kan phaisa lut (income), le kan cawnnak le theihnak (education and knowledge) hna nih duhsah in an kan remh hi asi.\nHlan lio ah kanmah nuhrin holh pakhat te lawng kan rak thiam tik ah, kan rel khawhmi ca ttha a rak um lo titluk in a tlawm, kan ngaih khawhmi thawngpang theihtlei, biaelnak, ceihkhannak zong a tlawm. Norway bantuk ramthangcho kan hun phanh hnu in, english holh kan thiam lo hmanh ah, Norway holh (holh rum ngaingai pakhat asi) cawnloawk ttha loin a kan fial, kum tlawmpal ah mitamdeuh cu, kanmah duhherh mi ah Norway holh kan hun hmang kho hna, cu nih cun, kan khuaruah, kan thiltheih a kauh ter ngaingai i kan thil tuah, tuah ding kan i ruahmi zong tampi cu a tlen. Holh le ca kan hun thiam deuh le cangka in, vawleicung ah thiam loawk a ttha tilomi, computer internet hna kan hun tawngkho hna, kan hawile, chungkhar le midang chawnhbiak kan duhmi pehtlai kan duhmi hna he fawi tein pehtlai, an awan theih khawhnak dirhmun ah kan hun phan. Cu nih thil tampi a kan thlen.\nKan umnak ram nih a ngeihmi phunghram zulhding phunglam hna le a dangdang kan pawngkam i a ka hrengtu, akan kilkamhtu vialte hna zong nih kan khuaruah, kan cawlcangh, kan i timhtuahmi a kan thlen ve. Inn chung, restuarant, tlanglawng, bus chung hna ah kuat zuklo ding tiah an khiahmi phunghram hna nih siseh, zu din hnu ah mawtaw mawngh lo ding, nuleva i vuak lo ding, fale pumsa fahnak pek hna lo ding ti bantuk in a kan chimtu zulhding phunghram hna nih kan cawlcangh, kan khuatuakning, kan i timtuahmi a thlen. Kan pawngkam ah khua a sami Norway minung hna nih an kan zohkhenhnak le a kan chimhcawnpiak nak abikin amah hrim nih thatnak lei ah cawnawktlak si ding in an cawlcanghriantuannak nih a kan remh ve lengmang fawn.\nHolh hna kan thiam cang tik ah, rian tete hna kan hun ttuan hna i, mi tam nawn nih inn le hmunhma zong kan kaltakmi kan ram ah siseh, Norway ah siseh, kan i cawk kho cang hna. Hlanlio nak in kan phaisa lut 1000% -5000% a kai deuh tik ah phaisa zeimawzat zong kan i khawn hna i, kan ram le miphun caah rian a tuanmi hna caah le miharsa hna caah siseh bawm kho ding dirhmun kan hun phan. Aluancia kum 5 hrawng i Norway Chinmi kan nupi thit puai le a dangdang puai tete kan tuahmi hna kha hei zohthan tik ah, kan hmanmi thilri (Camera, Video Camera, Transport tbk..) hna kha ai hun i thleng ngai ti hmuh khawh asi. Zoom camera in digital ah digital camera in spesification camera tibantuk in technology a tthan ve bantuk in kan hun tthangcho ve lengmang. Ngeihchiah lei ah kan thangcho tinak asi.\nAluancia kum 8 lio ah le kanmah cio kan rak phanh ka ah, fimnak cataang ngeimi kan rak tlawm, kan rak ngeih ciami cataang hmanh kha hmanawk tha lo in a kan chiahpiak. A tthangliomi ram sifak hna in kan i rat pimi cawnnak an si tik ah, anmah level ah a kan pawmpiak lo. Norway kum 4-5 kan um chung ah, minung a sawm nih grunnskole level tiang kan hun kai kho hna, riancawnnak course a phunphun kan kai hna. Kum 8 a hun tlin tik ah, Norway university hna in sianginn a dihmi zong kan hun um, a kai cuahmah mi zong kan hun tam chin lengmang cang. University level a phanmi a hra in kan si cang pin ah, videregående skole level tiang a phanmi a sawm tam nawn kan phan lai tiah ka ruah. Cutikah, western education laak khawhnak ah a rak haar tuk mi a luancia kum 8 lio kan dirhmun in tu akalmi kum 8 chungah minung a za deng nih fimnak sang kan hun cawn khawh hi ruah tik ah a ropui ngaimi thanchonak asi fawn.\nCCN cu theihcia le relcia lengmang asi bantuk in July 26, 2004 ah Froland khua ah Norway a phanmi Chinmi hna nih, vawlei lei i hruainak ah a herh tiah rak ruahruangah rak thawkmi buu asi. Hi buu ai thawkka tein ai timhtuahmi hna cu, Norway ramchung khuasami Chinmi hna kha ramchung umtu thutdirnaknak ah ai rem tein kan thutdir thiamnak caah a si khawh chung in a bawmh lai timi hi target biapi pakhat ah ai chiahmi arak si zungzal. Tu target cu nihin tiang ai thleng bal lo I, CCN nih a si khawh tawk (Capacity) a ngeih tawk in a tuan ve lengmang. Kawlram democracy le Chinland self determination riantuannak zongah a si khawh chung in aw pakhat ah a dir ve ding le, bawmkho ve ding hi buu riantuannak ah ai timhtuahmi pakhat asi ve. Cun Chin refugees pawl caah a ti khawh tawk in a bawmh hna lai ti asi rih i cucu, nihin tiangah kan miphun ning in kan ttuannak tampi hmuh khawh asi.\nCCN rianttuannak a tthawndeuh khawhnak caah Norway Chinmi dihlak ttuanvo kan ngei cio. CCN nih kan caah tthahnem santlai, hma ai hngalmi a tuah khawhnak ca zong ah kan zapi tein kan ttan cio hna a herh. Ruahnak, thazaang, cawlcanghnak in telpannak tete kan rak ngeih cio aherh. Norway ram ah caan sau deuhdeuh kan hun um chin lengmang hi CCN hi a hun biapi deuh chin lengmang ve, hmailei ah hinak in a hun biapi deuh rih lai. Norway Chinmi cawlcanghnak, kan umtu thuhdir, kan khuatuak a huap in a phurtu pi, minih kan hmanthlak an kan zohnak thlalang cu CCN hi a si. Hi a biapitukmi kanmah kong a hrampi aphurtu buu hi, nihin Norway Chin mino upa hna nih kan za tein thazaang chuah in kan bawmh cio a herh hrim ko.\nTheihcio bantuk in CCN cu Norway ramchung buu pawl register tuahnak brunnøysund ah register tuah asi cang, kanmah bantuk buu hna kawmh in cozah bawmtu hna riantuannak buu asi mi, Frivillighet Norge zong ah member a sok lio asi. Cozah buu le NGO tampi zong he pehtlainak a ngei i, chimrel-telnak zong a hun ngei kho cang. Hmailei zong ah hinaak in rianttuan kho deuh seh ti duh asi ruangah cozah sin phaisa bawmhnak hmuhkhawhnak IMDI tilskudd ordning thlurpi zong ah register ai tuah i, kum 2011 in cun, cozah nih NGOs pawl caah apekmi bawmhnak zong a hun hmu kho cang ding in ruahchannak ngeih asi. Burma huapin a cawlcangmi buu hna zong he chawnhbiaknak biaruahnak a ngei i, a herhning in democracy kong ah bawmchantu buu zong a rak si cang bantuk in hmailei zong ah i tel khawh chin lengmang ding hi duh asi.\nNorway um kan miphun hna pumpak cio kan cawlcanghnak le, a buu in kan cawlcanghnak ah ningcang tein kan cawlcanghkhawhnak hi biapi ngaimi asi caah, CCN nih hmailei ah Seminar, workshop le cawnpiaknak (course) bantuk tete tuah in anmah Norway cozah lei mithiam cawnpiak tu hna sawm in siseh, kanmah Chinmi chungin cawnpiaktu dirhmun a dirmi upa hna sawmnak in siseh fimchimhnak, cawnpiaknak hna kha tuah kho ding in duhnak zong aum len.\nTukum chung ah CCN membership Kr 100 kan timi zong mitam pi nih nan rak pek cang, nain mi tamdeuh nih kan thawh rih lo. Hi phaisa hi CCN riantuannak ah biapibik pakhat asi, phaisa chuak zoh in minung zeizat nih CCN kan ttanpi, minung zeizat tel mi buu asi ruangah zeizat dah cozah sin ah buu riantuannak caah bawmhnak a hal khawh tibantuk pawl he ai pehtlai dihmi asi caah membership a thawh ding dirhmun a phanmi (Chinmi kum 18 a tlingmi) pohpoh nih kan i tel khawh kha a biapi tuk. CCN rianttuantu upa hna zong nih kanmah umnak pawngkam cio ah hi kong ah daithlang lo tein kan tawlrel zong kha thil herh pakhat asi ve. Cucaah kan buu a thawn deuhnak ding caah le rian a ttuan kho mi buu ngan pakhat, kan miphun hna a kan cawitu, a kan dirkamhtu buu asi khawh nak caah rianttuantu le mipi hna thazaang chuah tti, rianttuan tti kan herh hringhran ko.\nTulio kan ton cuahmah mi i ralrinawk\nAkapkip in kan tthancho ve lengmang bantuk in tthanchonak he tthen khawh lomi thil kan ton ve mi hna cu; dawnkhantu-thilrit, harsatnak le tumchuknak hna hi an si.\nKan umnak a rauhdeuh ve bantuk in midang zong nih an kan theih chin ve lengmang. An kan theihnak a hrampi cu Chinmi hna kan umnak cio ah kan cawlcanghnak le mass media riantuannak thawng in asi. Thil ttha kan tonmi ah siseh, thil poipang kan tonmi ruangah siseh mi nih an kan theihdeuh hi asi. Miphun pakhat kan si nak khi cu, cozah level le kanmah he rian a ttuanti ding buu minung poh nih theih an i zuam ve bantuk in tampi an kan theih ko. Cu an kan theih khawhnak hrampi (sources) hna cu, kanmah tein kanmah konglam kan i chimthiam len ruangah siloin, kan tuanbia( history) le international level in lobby a kan tuahpiaktu hna kan miphun lak ah kan pa le hna le kan miphun huapin rian a ttuantu buu hna ruangah asi. Nain kei nih hika zawn ah ka chimduhbikmi cu, Norway minung hna nih kan cawlcangh kan ziaza, kan nunphung an kan theih khawhnak cu kanmah a chung i khua a sami hna hi kan si ti kha asi.\nKan umnak cio ah local minung le cozah buu pawl nih an kan hmuhning hi atlangpiin phun hnih ah then khawh asi. Pakhatnak ah, local minung pumpak cio nih an kan pehtlaimi hna cungah an kan hmuhning le, cozah le cozah silomi buu hna nih kan kong an kan ceihmi le hmuhning an chimmi and tiah tthen khawh asi. Hi kaphnih hmuhning hna hi pakhat le pakhat teh tein ai pehtlaimi an si fawn- chimduhmi cu pakhat le pakhat an i hngat veve tinak asi. Buu nih an kan hmuhning ai fun khawhnak ding caah pumpak hmuhning phunphun kha an rak biapi- a hrampi (foundation) asi.\nTutiang kan theih khawh tawk, kanmah kong a theimi buu hna nih a kan theihmi cu, krihfa kan zumhnak ah ai uanthlar pimi le kanmah le kanmah ai zohkhenhmi pumpak pakhat cio kan si ti hi an kan theihmi asi. Mibuu deuh kan umnak poh ah khrihfa buu ka dir, fellowship kan ngei, pakhat le pakhat kan si khawh tawk in kan i bawm, kan i lengkai hna. Hi kan i funnak te hi kanmah he ai kawmmi miphun dang hna nih an kan thangthatnak asi. Mi dai silole mi hnahnawk kan si lonak kong zong an i fiang chin lengmang, aruang an kan purhdahmi ning ah le kanmah zong nih a dik ko kan ti ve mi pakhat cu, mi hnuzul ttha kan si i, hmaikal ttha sinak lei ah tthazaang der kan si nak zong a um. Hi zawn ah kanmah le kanmah karlak kan cawlcanghnak ah hmaikal ttha thazang kan dernak naak in, miphun dang hna he siloah hmaika ah khuakhan lairelnak cawlcanghnak ding aum tik ah ruahnak chuah, biachim le hmaikal um loin dai tein kan um theo i, mi cawlcangh zohchawm in kan cawl canghnak kha a laang.\nCucaah miphun dang hna nih an kan ngeihlah lo, phundang in chim ah cun an kan tih lo. Hi bantuk dirhmun ah thil poi pakhat asi ve tonmi cu, zeiah a kan rel tawn lo. Mi zeirello khi hei tuak ve ko uh a faak ngaimi asi.\nCun pakhat kan poi ngaimi cu, thil pakhat thiam ngaingai zuam duhnak ngeihnak ah kan tthazaang a der. Kan vaivuan ngaingai. Zeipoh thiam kan duh, nain zeihmanh kan huam taktak fawn lo. Kan Chinmi mitam deuh sin in theih tawnmi cu, kai ngaichihtuk ti bia hi asi. Ngeihchih timi cu, thil tuahawk asimi kan rak tuah lo ruang ah a hnu ah kan tuah lo ruang i a sunghnak kan hmuh tik ah mah khakha ka rak tuah lo cu apoi ko ti ruah le tuah caan lio te kha vun ngaih than kha asi. Cu nih a langhter mi cu biakhiahnak palh (wrong decision) kan rak ngeih lo ca zongah a si i, kan hmaika ah a rami thiltuahawk hna kha ttha tein ruahnak (rational planning) kan ngeih lo ca zong ah asi fawn. Hi ka zawn ah chimduhmi cu, kan miphun huap ti awk in, tlacawp in a kalmi kan si caah asi.\nNorway kan phanh ka cio ah ramchung ah rem tein ai tlumtlami kan si khawh nak caah (local integration) cozah nih program phunphun hmang in an kan bawmh. Hi program chungah duh thim khawhnak a ngei tu taktak cu kanmah pakhat cio kan si, kan duhmi kan hmuh/phanhnak caah a kan bawmtu cu program asi i, program a tlaitu hna nih phung le lam zulh in bawmh ding ah ttuanvo an ngei. Hi program kha hman ding ah kanmah ttuanvo asi i, kan duhmi ttha tein thimnak (Rational choice) kan tuah khawh ding kha biapi ngaingai asi. “Azeipoh ah nanmah nawl asi ko, nan duh ning poh in kan um lai” ti khi kan nunphung he ai tlak ngaimi bia (nawlngeih upat pek thiam) asi nain, Norway bantuk ram ah kan kaichonak, kan khuasaknak ding a kan dawn ngaimi asi ti hi kan i fian awk a ttha ngaingai cang.\nUpadi phung hi kan upat a herh timi hi a donghnak ah tial ka duhmi asi. Hi ka tial duhnak a ruangbik cu, kan tuah khawh tiah kan ruahmi, kan caah tthatnak direk in kan hmuhkhawhmi upadi zulhding phung hna lawng kha zulhawk ah kan ruah theo mi hi thil poi pakhat asi fawn. Acungleiah ka tial cangmi cu, tlanglawng, bus le restaurant te hna ah kuak zuklo cu kan tuah khawh i, upadi nih a khap vemi, fa le vuak, nuleva i vuak te hna hi kan ton lengmang rih fawn. Nuleva ivuak, fale vuak (domestic violence) hi Norway ummi Chinmi nih kan ngeihmi buu kip nih laang tein kan i chimhhrin awk asi i, a herh ah cun hi bantuk a tawlreltu buu hna sin ah i phuan awk asi tiah ka ruah.\nNorway ah Chinmi milu kan tlawmte rih nain, chungkhar buainak (family violence) khes keimah ka theih tawk hmanh a tlawm ti lo. Hi hi kan miphun caah hma pakhat bantuk asi ve cang (collective issue). Na tuah ding asi lo ( you should not) timi le na tuah hrim lai loh (you must not) timi bia pahnih hi ttha tein kan thleidan thiam aherh cang. Chungkhar buainak ruangah zung a phanmi tete zong kan tam cang tik ah zeitluk in dah zung a phan cangmi (abikin palek) sin a phanmi khes hna hi hna a hnawh, zungkal le biahal a tam ning, kan pawngkam theihhngalhmi tiang hna nih kanmah kong ah zung kal an herh, caan a laak ning, cozah phaisa a dih ning, kan thang a chiat khawh ning, mithmai a tlaak ning kha theih piak khawh an si. Cucaah “ No to family violence ” Nei til familie vold” ti hi kan krihfa buu cio zong ah kan au pi ding asi tiah ka ruah. Familie vold a chuah lo nak ding caah zeitindah kan i kham khawh lai? timi biahalnak hi kanmah tein rak i hal cio usih law, lamttha kawl cio ding in kan sawm hna.\nPrevious Previous post: Books: Burma (Myanmar)\nNext Next post: Velkommen til Chin Nasjonaldag


Malaysia: UNHCR nih policy a thlen cang nain Chin refugee vansang in kan um peng rih | THE CHIN EXPRESS\nMalaysia: UNHCR nih policy a thlen cang nain Chin refugee vansang in kan um peng rih\nKuala Lumpur — UNHCR nih ‘Chin miphun caah ralzaam zohkhenhnak pehzulh dingin’ policy a thlennak thla 10 dengmang asi cang nain, Chinmi thong tampi cu UNHCR card le catlap ngei loin Malaysia ah kan um peng rih.\nMalaysia ram ah Chinmi 30,000 in 50,000 karlak kan um rih.\n“UNHCR nih refugee pawl cu card tat-ṭan a ṭu piak ko hna nain, refugee a sok liomi (asylum seekers) pawl cu hohmanh card tat-ṭan a ṭu piak hna lo,” tiah ACR acting chairman James Bawi Thang Bik nih a chim.\nMalaysia um Chinmi cu UNHCR nih phun 3 in a kan ṭhen ti khawh asi;\nRefugee = Refugee Status Determination (RSD silole Ralzaam Dirhmun Biakhiahnak) interview a awng cangmi (2011 hlan ah UNHCR card a ngahmi deuh an si),\nAsylum Seeker = Refugee a sok nain RSD interview a awng rih lomi. 2013 ah UNHCR nih ‘asylum seeker’ card a rak pekmi pawl, le\nUNHCR sinah refugee a sok bal rih lomi. UNHCR nih zeihmanh a pek bal rih lomi, tiin kan um.\nRefugee ah cohlan cangmi pawl cu UNHCR nih 2019 March 14 ah Chin ralzaam zohkhenhnak pehzulh dingin policy a thlen hnu in card tat-ṭan a ṭu piak dih hna.\nNain, 2013 ah ‘asylum seeker’ card rak pekmi pawl cu 2018 ah card tat-ṭan ṭu dingin UNHCR zung an kal lio ah card pek ti loin catlap a rak pek hna. Mah hnu ah Ralzaam Dirhmun Biakhiahnak (RSD) interview a phit ter hna i ‘Kawlram a ṭha cang i na tlung kho cang’ tiah hramhram in a sunghter thluahmah hna i catlap zong cu a chuh ṭhan hna i taklawng in a ṭinter hna.\n“Khatin UNHCR nih Chinmi (asylum seeker) 16,000 leng card/catlap a rak chuh hna,” tiah James nih a chim.\nUNHCR nih 2019 March 14 ah policy a thlen hnu cun catlap aa tlaihmi pawl cu RSD interview a phit ter ti hna lo i catlap a chut ti hna lo nain, 2018 ah a rak chuh cangmi vialte kha atutiang a pe ṭhan ti hna lo.\nJames nih, “mah lio ah UNHCR nih card/catlap a rak chuhmi pawl kha an case a zohpiak ṭhan hna awk asi,” tiah Malaysia media The Star sinah a chim.\nMalaysia um Chin ralzaam bu hruaitu hna le UNHCR cu thla 1 voi 1 peng meeting an ngei i ‘rak chuhmi pawl kha pe ṭhan hna’ tiah an hal peng.\nSinain, atutiang a pe duh ti hna lo. “An kong kan ruah lio asi” ati peng.\nRalzaam a sok bal rih lomi (mithar) pawl caah UNHCR nih December thla ah online in ralzaam thar soknak a tuahpiak hna. Chinmi thong tampi nih an sok. Thla 1 asi cang nain atutiang ah Chinmi pakhat hmanh card a pe rih hna lo.\nRak chuh cangmi hmanh a pek ṭhan ti hna lomi cu, mithar chinchin cu a pe naisai hna lai lo, tiah Malaysia um Chinmi tampi nih an i ceih len.\nUNHCR nih cun Chinmi hna cu Myanmar ram ah kir hna seh ti hi a duh peng rihmi a lo.\nTuni ah UNHCR nih “Myanmar ralzaam le asylum seeker pawl caah an ram kirnak kan tuahmi cu a um lo nain, Chinmi cheukhat cu anmah tein an kir len cang ti thawngpang kan theih,” tiin The Star media sinah ca a kuat.


Thailand Ah Cozah Le Mipi Kharlak Buainak A Zual Chin – THE CHINLAND POST\nThailand Ah Cozah Le Mipi Kharlak Buainak A Zual Chin\nSalai Bawi Lian Sang| October 17, 2020| Thailand ah mipi nih nihin an cozah nawlngei tu pawl cozah chuak tak ding le Siangpahrang nawlngeihnak remh le thleng ding in mipi nih lamzawhnak an tuahmi cu a linsa chinlengmang caah Thairam Prime Minister nih nawl chuak nak ca a tial.\nThai cozah duhlonak a langhter mi tong tampi cu Bangkok cozah zung hmai ah October 14, lam chuak in duhlonak a langhte mi mipi an hun tam thluahmah caah Prime Minister Prayut Chan-o-cha ih minsenthutnak in thawngthanhnak a tuah. A mah nih cun kei mah lei kap in hnatlaknak um lo ah cun ka rian ka chuaktak kho lo tiah a ti.\nRampi hunhimnak ah buainak a chuak chin caah Rampi Palik nih duhlonak a langhter tu mipi hruaitu Arnan Namphan le Parit Penguin Chiwarak telh in mi (20) an tlaih hna. Cun, Bangkok khua chung ah lamzawlhnak tuah lo ding in cozah nih nawl a chuah.\nRakap hruaitu hlun a si mi Prime Minister Pryut hi 2014 kum ah mipi thimmi cozah sin ah uknak a rak lak hnu 2019 thimkum ah thimfung cuh in teinak a rak co I cozah a rak ser. Duhlonak a langhter tu hna nih cun thimnak kong he pehtlaimi upadi hi a mah cozah chuak khawhnak caah a sermi lam in zulh a si ruang ah a diklomi teinak a si tiah an ti ve.\nDuhlonak a langhter mipi nih cun ralkap sermi upadi le Thailand siangpahrang nawkngeihnak thumh than ding in Thailand siangpahrang Maha Vajiralongkorn le a nupi Suthida lam an lengnak ah mipi nih an au hnawh hna. Thailand ram ah Siangpahrang nawlngeihnak kong he pehtlai in Lese Majeste tiah auhmi upadi cu siangpahrang hunhimnak caah sermi a si caah siangpahrang dohkalh mi poah thongthlak khawh a si . Ref: VOA Burmese news\nPrevious Rakhine Ramchung Mipi Thahnawnnak Kong Amnesty International (AI) Bu Thawngthanhnak\nNext Pope Francis Nih Ngeihkhat Thitumh Upadi Thar Khawmhnak Serding A Chim


Israel thimnak: Prime Minister Netanyahu nih mipi sin lunglawmhbia a chim ko cang – Chinland News\nIsrael thimnak: Prime Minister Netanyahu nih mipi sin lunglawmhbia a chim ko cang\nMay 3, 2019 Salai Lungthli Tum Uncategorized 0\nPrime Minister Netanyahu hi tutan Israel thimnak ah term 5 nak prime minister tuan than ding ai cuh, mee an rel dih hlan ah teinak ka ngah tiin mipi sin lunglawmhbia a chim cang.\nMee an rel dih rih lo caah hodah teitu a si timi fiangfai in an chim kho rih lo, exit poll ning ah cun Netanyahu party le an hawikom hna nih teinak ngah ding dirhmun ah an um. Nain, zuamcawhtu Benny Gantz zong nih ka tei cang tiah a chim ve.\nZuamcawhtu Benny Gantz hi a liberal deuhmi a si, hriamnam le aw-hrang in Palestine chawnh loin a nemnak hmurka in chawnh a duh deuh. Israel ralbawi lieutenant-general pakhat a si, ralkap rian ai din cang.\nTutan thimnak ah Netanyahu teinak a ngah rih ahcun caan sau bik Israel prime minister a tuanmi a si te lai.\n“Teinak kan hmuh caah kai lawm hringhran, Israel mipi nih term 5nak tiang ka cung ah zumhnak an ngei caah kai lawm khun,” tiah Netanyahu nih a chim.\nNetanyahu hi hriamnam le aw-hrang policy a kalpimi a si, raltuk a duhmi tiah cheukhat nih an theih. Liberal pawl nih cun an huat ngai. Ziknawh eihmuarnak a tuah tiin sual an puh i taza cuai zong an timh. BBC\nAA ralkap tih an nung chin lengmang, Rakhine khuapi bak ah Tatmadaw 20 an thah hna\nMyanmar police nih ziknawh eihmuartu cozah company hruaitu an tlaih cang


Loklung Ralzam 850 Hrawng an Um, Minung 2 Lawng Khua ah an Taang – Buanchukcho\nLoklung Ralzam 850 Hrawng an Um, Minung 2 Lawng Khua ah an Taang\nMay 18 zaanlei thawk in Rungtlang 266 SAC ralhrang nih Loklung pawng ah mortar bomb in an kah hna caah khuami 850 hrawng hi atu ah ralzaam dirhmun in khua chingchang ah an um hna, tiah thawng kan theih.\nA zaammi hna lak ah micheukhat tirawl aa kenmi an um bang in tirawl zeihmanh aa ken lomi zong an um hna. “Ramtang ah a zaammi cu kan um lo. Pawngkam khua pawl ah kan zaam hna. Micheu tirawl aa kenmi nih anmah tirawl an ei i, aa ken lomi pawl cu khuami hna nih ttha tein a kan zohkhenh ko,” tiah a chim chap.\nLoklung khua ah SAC ralhrang nih inn an khanghmi a um lo, motorcycle an khanghmi pawl tu an um tiah a chim. “Inn an khanghmi cu a um lo. Motorcycle an khanghmi pawl tu an um. A lang in meikhu a hmumi hna nih inn an khanghmi ah an ruah caah a si,” tiah a cunglei pastor nih a chim.\nSAC ralhrang nih CDF-Hakha chungtel pawl i motorcycle 30 leng an khanghpiak dih hna. Loklung ralzaam hna lak ah hin kum 5 tang ngakchia tete 50 leng an i tel, tiah CDF chungtel pakhat nih Myanmar Now ah a chim.\nThe Chin Journal nih bia kan ruahmi pastor nih cun, “Ngakchia, tar le naupawi lio ralzaam cazin hi kan lak cuahmah lio a si i, fiang in kan thei kho rih lo,” tiah a chim. May 18 zaanlei le May 19 zinglei ah SAC ralhrang nih mortar bomb in Loklung khua pawng ah CDF-Hakha an kah hna caah khuami pawl an zaam dih hi a si.\nMay 19 zinglei ah hin CDF-Hakha le SAC ralhrang 70 hrawng Loklung khua pawng ah an i kap i, SAC ralhrang lei in minung 3 an thi, tiah CDF nih thawng an rak thanh. A zaammi hna nih Loklung khua ah vung kal in thil sining an zoh ngam rih lo caah atulio Loklung khuachung thil sining fiang in theih a si lo. The Chin Journal\nPu No Than Kap nih SAC Ralhrang UEC Tonnak a Kainak kong a Fianter


Germany zong kawlram kong ah an rak holh ve cang a linsa bak cang – Lai Lungrawn Post\nGermany zong kawlram kong ah an rak holh ve cang a linsa bak cang\nAugust 1, 2021 August 1, 2021 admin Myanmar News\nGermany Nih Mipi Thim Mi Cozah Phungninglo In Hlawt A Duh Lo Kawlram mipi nih an thim mi cozah phungninglo in an hlawt mi kan cohlan lo tiah Newyork ah a um mi permanent mission of Germany to the United Nations nih a thanh.\nMah bia hi Germany UN palai changtu Gunter Sautter le Kawlram UN palai U Kyaw Moe Htun hna July 31 nih an i tonnak ah Germany palai nih a chim mi a si tiah theih a si.\nAtu bantuk Kawlram nih harsatnak an ton lio ah Germany nih Kawlram mipi lei ah a dir peng ko tiah UN palai Gunter Sautter nih a ti.Ralhrangbu cawlcanghnak le sualnak a tuah mi hna cu Germany nih kan colhan khawhlo bantukin a thiltuahmi cungah tuanvo a lak a hau te lai tiah Gunter Sautter nih a chim tiah Germany permanent mission to the United Nations nih a thanh the chin post.\nThawngdang US Defence Secretary Nih Taluk Ralrinnak A Pek US nih Taluk he buai kan duh lo nain kan ram ca i thil thathnem mi miaknak tiang hnahnawhnak a kan pek a si ahcun dai tein kan zoh lai llo tiah Singapore ah a tlawng lio mi US ralvennak vuanci Lloyd Austin nih a chim.\nLloyd Austin nih Taluk nih South China Sea ah a ngeih mi kong a chim mi hi vawleicung upadi le phunglam he a kalh mi a si.Taluk cozah nih hin south chin sea kong pin ah buainak dang zong dai tein tawlrel duhnak lungput a ngei lo tiin Lloyd Austin nih south china sea he a pehtlaihmi a hawikom ram pawl chanh ning a chim.\nTaiwan tikulh kong,Taluk ramah a ummi Muslim miphun hna ci mit lakin thahnak, India le china ramri buainak hna cu Taluk nih mei a vanmi lawng a si.Chawnhbiaknak he tha tein ceihpi zong a duh lo.\nUS nih Taluk cozah he zong siseh, Taluk ralkap he zong siseh buaibai kan duh lo, rem tein um kan duh ko.Asinain kan caah thil thathnemmi ah hnahnawhnak a kan pek a si ahcun dai tein kan zoh sawhsawh lailo tiah US defence secretary nih a ti.\nSingapore ah a tlawnglio mi US ralvennak vuanci le Singapore ralvennak vuanci hna cu nizan ah pumpak in tonbiaruahnak an ngeih hnu ralvennak kong tonbiaruahnak ah a tubantukin a chim mi hi a si.Hi tonbiaruahnak ah Taluk buainak kong pin ah Kawlram uktu ralhrangbu hna thiltuah ning cu pom awk tlak le pom khawh ding pakhat hmanh a um lo tiah Lloyd Austin nih a chim the chin post.\nSinger Van Lal Sailo Nupi a ngei cang lai lawmpi cio hna u sih\nSAC ralhrang nih sualnak ngei lo mi minung 10 nak tam an thah hoi hna\nAmerica Nih Min Aung Hliang Kong Ah Thawng Thanh Nak Thar A Kan Tuah Ve Cang\nRalhrang Col. Saw Htun Le Pu Ngun Sang Aung Te Nih Hakha Khua Chung Sianginn An Zoh Fel Cang\nPDF Pasal Tha Hna Nih Ralhrang Sniper Hmang Thiam Pa2 An Thah Hna\nPu Ngun San Aung Le Hakha Pastor Ralhrang Meeting An Tuah Tih Hi Thil Dik A Hmeh Maw\nUico Ralhrang Pawl Bomb Puah Hnaw An Tong Motor A Kaangh Hlei Ah Ralhrang Thi An Tam\nSalai Sang Kung Thang Ruak An Lak Khawh Cang E\nBreaking News:PDF Nih Ralhrang Pawl An Thuat Hna Tamtuk Thah An Si Than


Salai Van Lian Thang Bia Roling NLD a kai vialin Kawlrampi aa thlen ahcun hriam chiahin NLD ah luh viar ding asi hnga — Salai Ephraim Thawngpang\nSalai Van Lian Thang Bia Roling NLD a kai vialin Kawlrampi aa thlen ahcun hriam chiahin NLD ah luh viar ding asi hnga\nSalai Van Lian Thang Bia Roling NLD a kai vialin Kawlrampi aa thlen ahcun hriam chiahin NLD ah luh viar ding asi hnga.USDP tei khi “key issue” asicun NLD a kai vialin a za hnga. NLD a kai vialin Kawlrampi aa thlen ahcun hriam chiahin NLD ah luh viar ding asi hnga. Kawlram buainak hrampi hi Democracy vs Military asicun Tlangmi cu Democracy vialin kan izat cang ding asi hnga.\nChin ramkulh MP 21 nih NLD cozah kai le kai lo biachat sehlaw NLD vote viar uh kan iti men hnga. Nain, asi naisai hoi lo. NLD a kai zong USDP a kai zongah cabuai cungah ral ai tu colh ding kan si. Cu raldohnak ah dir dingin tanbo pahnih kan herh: hriam tanbo le politics thazaang.\nCNF/CNA an tthawn a herh; cu lawngah kan nam khawh hna lai. Miphun Party an tthawn a herh, cu lawngah Hluttaw le ramkhel biaruahnak ah kan bia hmual a ngei lai. Nangmah thazaang tthawnter loin an mah lila na tthawnter ahcun an in-ek lawng asi lai lo; na duhmi zeitikhmanh na hmu lai lo. Kan thazaang tthawnter hi a pakhatnak ah chia hmasa usih.\nBiachap: Kan lai pa ah cun Salai Van Lian Thang hi mi za bak a si.a bia chim mi le a Ca t’ial mi kau tik ah uar a um i a bia hi a fai fim taktak.a bia chim le a holh rel zongah duh nung taktak le fai fim taktak in bia a chim rel fawn.a mah page hi like le share in rak bawm cio hna usih.\nCredit:Salai Van Lian Thang\nTagged Salai Van Lian Thang Bia Roling NLD a kai vialin Kawlrampi aa thlen ahcun hriam chiahin NLD ah luh viar ding asi hnga\nKachin Model Lulu Aung Cu Denmark,Calvary Mission Church Ah Tehte A Khang Cang Rak Ngai Hi Ruah Ning Bantuk A Rak Si Loh →\n← Myanmar Ah Cun Suu Kyi Le NLD Lawng


Kah Dohnak Ah Pasaltha Tamngai Hliam An Tuar I A Thimi Zong An Um - News and Media\nKalay Peng Chung Kahdohnak Ah PDF-Kalay (3) Nunnak Liam, A Dang (6) Nih Hliam An Tuar! Kalay peng nitlaklei sang Pyitawthar khua pawngah April 13 ah khan tualchung hriamtlai phu fonhmi le SAC ralhrang ralkap karlak ah kahdohnak a chuak i, Kalay PDF Battalion (3) ah ralkap pathum nunnak a liam pinah a dang (6) nih hliam an tuar tiah thawng kan theih.\nHliam tuartu hna cu hriamngan puahnak nih a hliammi an si i, thinphan awk an um lo tiah tuanvo ngeitu sinin theih a si. SAC ralhrang ralkap hna cu Maing Nue khua leiin phu khat, Caung Taih le Setaw U khua leiin phu khat, fonh ah phu hnih bakin ralkap thazaang (300) tlukin kahdohnak an tuah caah Phitawthar khua pawngah PDF Kalay, Zomi-PDF, PDA, CNDF, CDM Siyin, ပကဖ fonhmi phu nih zinglei sml 10:00 in zanlei sml 3:00 tiang an kahdoh hna.\nCu kahdohnak ah SAC ralhrang ralkap leikap ah a tlawmbik (5) an thi lai tiah zumh a si tiin PDF-Kalay nih cathanh an chuah. Cu ni zanlei sangah Nan Chaung khua in Setaw U, Caung Taih khua leiah SAC ralhrang ralkap rual cu an i let than tiah kan theih. Crd – TFT


KAWLRAM KONG AN CEIH BAK IN BIAFIANG A CHUAK LAI ATI CANG – The Chinlung Post\nTuni ASEAN hruaitu hna ceikhannak konghe pehtlaiin Thailand Officer pakhat nih fiangtein a chim cang. Thailand officer pakhat nih a chimmi cu tuni i, ASEAN ram hruaitu hna topumhnak an tuah tikah kawlram konghe pehtlaiin biachahnak an tuahmi hawih in ASEAN ram an lung aa rual le rual lo cu theih khawh asi lai. Culawng siloin zumh tlak an si maw silo timi zong theih asi lai tiah a chim.\nRalhrang kawlralkap hna nih February nikhat thok in hramhram in uknak an lak hnu ah mipi an thah mi hna hi minung 739 an si cang. Culawng siloin ralkap uknak duhlonak atuahmi mipi vialte hna zong hruhru hranghrang in hriamnam he an tthawldawi rih hna i, biatak tein hriamnam an hman, Hi konghe pehtlaiin UN palai Tom Andrewn nih atanglei bangin alanghter.\nKawlralkap hna nih uknak an lak hnu, kawlram buainak a chuah hnu February nikhat thok in a tutiang ah kawlram mipi ralzam dirhmun in a tlizam mi, kawlram a chuahtak mi hna hi minung tinghnih le thongsawmnga 250000 an si cang tiah UN Palai Tom Andrews nih alanghter. Tuni ASEAN meeting ah zeitindah biachahnak an tuah te lai timi hi mikip nih cuanh dih asi.\nRelchih: UN ceikhanmi cu lungrawk ngai si hoi ko.Kawlram kongkau an ceihkhan cuahmah liopi asi. UN General Assembly topumhnak ah Kawlram kongkau cu biatak tein ceihkhan cuahmah asi. Hi konghe pehtlaiin UN General Assembly nih kawlram kongah thiltuah an timhmi cu athar siloin a liamcia in an chimceih lengmang mi le ramkip hna nih an ti lengmang mi tthiamthiam kha tuah an timh ti a si tthan.\nKawlralkap nih hramhram in uknak an lak hnu ah Kawlram mipi hna nih biatak tein UN cungah ruahchannak nganpi an ngei. Asinain hmur le ka lawngin kawlralkap pawl nawlnak lawng aw-an an chuah tikah siseh, ataktak in zeihmanh cawlcanghnak an tuah lo tikah kawlram mipi hna nih UN cungah ruahchannak an ngeihmi cu attum chuk chin lengmang cang ti asi. Hi konghe pehtlaiin tuni ah ASEAN meeting an tuah lai i, kawlram kong zong ceihkhan a si lai.\nRALKAP KUT TANGAH AHOHMANH SIANGINN KAI LO DING, THANHNAK AN TUAH


Vawlei cung minung nih thei kan duh bik mi cu thei a si cang lai. Trump nih zeidah a chim lai tiah zoh a si cang\nChina cu WHO nih dothlatnak a tuah cang lai; Trump nih zeidah a chim lai tiah zoh a si cang. WHO (World Health Organisation) nih Origin of COVID-19 le minung i pehtlaining le zeitindah minung nih kan nih chonh ning a si ti dothlatnak tuah ding in Teams hna cu China ram chungah kuat an si cang hna lai. Mah rian hi July 12 in thawk a si lai\nJune thla ah World Health Organization Assembly ah khan European Union le vawlei cung ramkip nih Covid origin hi dothlanak tuah si seh tiin WHO cu fakpi in an rak ti cang.\nWHO Director-General Dr Tedros Adhanom Ghebreyesus nih cun January ah Origin of the virus cu, China he international experts a rang kho chungin dothlatnak tuah ding in hnatlaknak an rak tuah cang tiah a chim\nDr Soumya Swaminathan, Chief Scientist, WHO nih ANI a chim ning ah cun ‘origins of the virus dothlatnak tuah ding ah investigation thatein tuah a her ning a chim. WHO special team pawl kalnak ding kongah WHO le Chinese cozah hna cu rian kan ttuan ti tiin a chim\nKan her bik mi le thei kan duh bik mi cu December thla ah a thawk mi novel coronavirus hi zeitin a thawk ning a si ti le minung le minung i chawn khawh a si ning ti hi thei kan duh bik mi a si. Mah bantuk in a rangtuk mi, minung le minung i chonh ning le Papalak in minung ah chawn a si tak tak maw? Viral disease zong a si kho.\nWuhan December 31 ah an report mi kha a dik mi a si tak tak maw ti dothlatnak kan tuah lai” tiah a chim. Trump nih WHO cu a chuatak cang i, mah bantuk in WHO nih dothlatnak ka tuah lai tiah a chim mi kongah, President Trump nih zeibantuk bia le hla a chim lai ti cu vawlei cung ramkip nih an thei duh ngai mi le an zoh lio mi a si. Credit- ANI\nBe the first to comment on "Vawlei cung minung nih thei kan duh bik mi cu thei a si cang lai. Trump nih zeidah a chim lai tiah zoh a si cang"


Tha Umnak Ca I Dinmi (Energy Drinks) Nih A Chuahter Khawhmi Dam Lonak – Chin Modern News\nTha umnak ca i dinmi (Energy drinks) timi pawl hna hi, rianhrang a tuan deuhmi hna le zanrian (nightship job) a tuan deuhmi hna nih din khun deuhmi a si. A ruang cu mitkuh zong a hrioter deuh pinah thazang zong a um deuh i riantuan caan chung caah thahnem deuh seh tiin, mitam u nih kan din tawn.\nA hleice in, innsak le lam cawhnak ah rian a tuanmi hna nih an din khun i nikhat ah dur 4 in dur 5 tiang hna an din. Cu bantukin zarh 3 chung an din ahcun a zualhma taktakmi thin zawtnak in sizung an phan colh kho tiah sibawi thiamsang hna nih an chim.\nUS ram ah mipa pakhat kum 50 a si cangmi cu zarh 2 chung pehtlai tein energy drink cu a din i, paw fahnak, chungnonak le luakchuahnak in sizung a phan. Amah nih cun a damlonak cu tlangrai sawhsawh ah a ruah nain a zun a sen, a takvun le a mit a rangmi hna cu aihre zawngah aa tlengmi nih a zawtnak ruang cu a langhter.\nBMJ (Britist Medical Journal) pawl nih vitamin B3 asiloah niacin timi a ding lengmangmi hna hmanh khi zarh 3 chung an din ahcun, sivai tha lo phun khat ah an cang kho. Energy drink timi dur khat chungah khin niacin timi dat cu 40 gm tluk aa tel tiah an ti.\nCucaah, mah bantuk tha umnak ca i dinmi energy drinks pawl hna nih a chuahtermi thatlonak cu thinphin zawtnak, thinlinhnak le thin rawhnak hna hi an si.


Salai Lungthli Tum Nih A Chim Mi Cu A Mak Tak Tak. – Lai Celeb News\nSalai Lungthli Tum Nih A Chim Mi Cu A Mak Tak Tak.\nMay 24, 2022 May 24, 2022 Tina\n‘Ramdang ummi hna nih tulio dollar million tampi an thawhmi vialte hi kan mino thihnak, kan innlo rawhralnak, tah aihramnak, ralzam an karhnak, kan Laitlang ah uico ralkap an karhnak lawngte a chuahpitu “raltuk nak” caah hmang ti loin Thantlang sersiam thannak caah an hman lai.\n‘CDF zong nih Thantlang lak taktak an i tim lo caah khuachung hmunhma lak le i kah an hrial cang lai i furpi a tlak hlan ah ralzam zong a tang rihmi Thantlang inn ah an kir cang lai’ tiin zahan zaan mang ka manh i kai lawm tuk nain ka vun i thangh ah ka mang menmen a rak si diam ai.\nCredit : Salai Lungthli Tum\nThantlang Khuachung Kahdohnak Ah SAC Ralkap 6 An Thih Pin Ah 8 Nak Tam Hliam An Tuar.\nMay,23 Thantlang khuachung kahdohnak ah SAC ralkap 6 an thi, 8 leng hliam an tuar i Chin ralkap 4 hliam an tuar nain an hliamhma a fak tuk lo tiah theih asi.\nMay 23 zinglei slm 6:30 zaanlei slm 2:30 tiang Thantlang khuachung hmunkip ah kahdohnak a chuak i SAC ralkap 6 an thih pin ah a tlawmbik 8 hliam an tuar tiah kan theih, Kahdohnak ah Chin ralkap 4 hliam an tuar nain an hliamhma afak tuk lo i thinphan ding a um lem lo, SAC ralkap hna nih cun inn zong tam lakte an khangh i a zat fiang in hngalh khawh asi rih lo tiah kan theih.\nCredit : The Chin Post\nMindat Peng Ah SAC Ralkap Nih Hriamngan Kahnak In Ngakchia Pakhat A Ke Bul\nChin ramkulh, Mindat khua ah umhmun khuarmi SAC ralkap nih, Madat khua lei ah nihin May 23 zing sml 8:00 hrawng ah hriamngan voi tamtuk an kah, tiah theih a si.\nHriamngan kuan nih kum 11 hrawng ngakchia pakhat a khen caah a ke bul. Kum 40 leng nu pakhat zong a khen caah a lu ah aa hliam i pina inn 2 zong a khen caah an rawk dih, tiah CDF-Mindat nih cathanh an chuah.\nMadat khua cu Mindat he hmaitonh in a ummi khua a si i, vanlawng lam in tah ahcun meng 3 hrawng lawng a hlami a si.\nNizan May 22 zan sml 10:00 hrawng ah Mindat khua meithat zung ah umhmun khuarmi SAC ralakp cu, CDF-Mindat nih an va kah hna caah 2 an thi. CDF-Mindat lei in a thimi le aa hliammi um lo tein hnu an kir kho, tiah theih a si.\nTaze Peng Kahdohnak ah SAC Ralkap 13 An Thi, 20 Leng Hliam An Tuar\nSagaing ramṭhen, Taze peng chung ah kahdohnak voi 2 a chuak i SAC ralkap 13 an thi, 20 leng hliamhma an tuar tiah Taze-PDF nih May 22 ah cathanh an chuah.\nMay 22 zing sml 8:00 hrawng ah Taze khua thlanglei kam meng 4 hlatnak Khapawng Kyaing(ခပေါင်းကြိုင် ) khua in a chuakmi SAC ralkap 100 hrawng cu, Seinsa khua kam ah bomb in an puahhnawh hna i 3 an thi, tiah theih a si.\nCu hnu zanlei sml 3:00 hrawng ah SAC ralkap pawl cu, Taze peng Chaungyu khua le Ye U peng Hletun(လှည်းသွင်း) khua karah PDF nih kan kah ṭhan hna i, SAC ralkap 10 nak tlawm lo an thi, 20 leng hliamhma an pu, tiah Taze-PDF nih an langhter.\n“A voikhatnak cu bomb in kan puahhnawh hna. A voihnihnak ah hriamngan he hriamhme he kan ṭhuat ṭhan hna. Minutes 40 chung hrawng kan i kap,” tiah Taze-PDF pakhat nih a chim.\nCu kahdohnak ah Taze-PDF, Shwebo pengkomh Battalion 6 le 7, Hphinit Taze(ဖီးနစ်တန့်ဆည်), Dragon Warrior ၊TY Local hna le a dang phu hna i bawm in an kah hna. PDF lei in a thimi le aa hliammi an um lo, tiah theih a si.\nRallam a sialmi SAC ralkap pawl nih Taze peng thlanglei um khuami inn cu, mei in an khangh caah an kah hna. Kahdohnak a daih in SAC ralkap pawl cu Ye U peng Panaka khua lei ah an lan, tiah theih a si.\n← GOOD NEWS : CDF Thantlang Nih Ralhrang Thalo Lak Te An Thah.\nVanlawng Bak Ah Nupa Sinak An Hman Lio VIDEO Cu A Leakout. →


Suu Kyi President Tlin Khawhnak Lawng Ruat In NLD Nih Biatung A Dirh Mi – Chin World News Evening\nSuu Kyi President Tlin Khawhnak Lawng Ruat In NLD Nih Biatung A Dirh Mi\nPohmah 59 f hi Suu Kyi President tlin khawhnak ca lawng tuak in remh an timh mi a si tiah politics tuah tu hna sin cakuat: Tutan phunghram zei mawzat remhnak kong ah Party dang dang le pumpak cio nih kan hmuh ning kan tial tik ah a tam deuh hmurka cun Suu Kyi President tlin khawhnak lawng ruat in NLD nih biatung a dirh mi a si tiah an chim. Hi pohmah 59f hi tha te in nan rel taktak maw? hi pohmah 59f nih zei tiang dah a kham khawh ti le a sullam thuk deuh in nan bih bal maw?\nFederal le Democracy kan dirpi ahcun hi pohmah 59f cu remh a herh mi hrimhrim a si cu. Democracy ram ah hi bantuk phunghram cu a um awk a si maw? Hi pohmah hi Suu Kyi khamnak ca lawng ah I hmaithlak in rakser mi a si ahcun pumpak caah phunghram a um awk a si lo caah remh a herh ko. Amah pakhat Suu Kyi khamnak lawng a si lo a si ahcun mipi dihlak caah remh a si thiamthiam ko lai. Zeidang cu kal tak in hi Pohmah chung um mi hi van fianter ta u sihlaw, Hi pohmah kan hrawh lo ahcun Tlangcung mi ramdang khuasa mi vialte hna, Miphun dang nupi a thi mi le pasal a ngei mi hna kanb miphun a kham hna nak vak zoh tuah usih.\nKha van zoh tuah ulaw, Hi pohmah 59f nih a kham mi hi a kau tuk, Suu Kyi pakaht ca lawng a si lo. Tlangcung mi chung in ramdang ah pasal le nupi ngei kan tam cang.\nRamdang bawmhnak in mitam pi khuasa kan tam. a bik in kan fa le hna lw bangcu miphun dang nu,a bik in ramdang mi he aa thi um mi an um ngai hna. Cucaah hi phunghram nih Suu Kyi lawng a kham lo. Abik in Federal le Democracy ram ah hi abntuk phunghram cu a um awk hrim a si lo. an fa le nih miphun dang a thit hna le vat ruang ah ram mi sinak tling a ngei ko mi nu le pa kha kham ding a si lo. Taktak le ngaingai ti ahcun ramdang bawmhnak cu a zungzal in an ei bal theng lo, caan karlak bawmhnak cu ei cio a si.\nAnmah Cozah pi hmanh nih ramdang bawmhnak cu an ei ve ko. Cucaah hi phunghram remh ding an rak ti mi hi NLD le SUu kyi president tlinnak lam pakhat zoh lawng in rak timh mi a si lo. Tlangcung miphun cu ramkip ah khuasa kan tam I ramdang bawmhnak a hmu mi kan tam. nupi pasal zong ngei mi kan tam. cu vialte hna cu hi pohmah 59f nih akham dih mi a si. cucaah hrawh a herh mi a si ko. By: Rolian


BIADIK BIAHMAN TAKTAK CU MAH HIHI ASI KO ATLING DIH – The Chinlung Post\nBIADIK BIAHMAN TAKTAK CU MAH HIHI ASI KO ATLING DIH\nAugust 4, 2020 admin Knowledge 0\nFederal Le Kan Covo Cu Kanmah Nih Kan Ser Awk Asi. Kawl Nih Cun Federal Cu An Herh Lo.Phunghram remhnak Hluattaw debate cu kaa manh caan poh ka ngaih i, Live in ka ngai khawh lo hmanh ah delayed in ka zoh peng ve. Hluattaw an debate zarhkhat chungah FEDERAL ti biafang hi voi 221an chim. Cunak zongin a tam kho men ko.\nFederal biafang a chim tu hna hi Tlangcungmi MP pawl nakin Ralkap, USDP le NLD Kawl MP pawl ansi deuh. Ralkap nih voi 42, USDP nih 71 le NLD le a dang nih voi 118 an chim. Kawl MP pohpoh Ralkap siseh USDP le NLD siseh Federal timi Biafang an hman poh ah Taiyinthar nih an duhmi Federal,..? tiah an chim viar.\nA sullam cu Kawl nihcun kan duhmi le kan herhmi asi lo tinak asi. An bia ah fiang tein a lang ko hi mu.Ka ruah than micu Federal cu Kawl nih an herh lo pinah an duhmi zong asilo ti kha a fiang tuk. Kawl nih an herh lemlo mi Federal cu Kawl nih pek maw kan orh peng kun lai. Kanmah tein Hluattaw ah Kai ve i kanmah kong cu kanmah nih kan tawlrel ve lai dah.\nKan Covo le Federal cu a ho sin ahdah kan hal lai? Aho nih dah an kan pek lai? Federal le kan Covo cu Ralkap sinah maw kan hal lai? NLD sin ah dah kan hal lai? Kan ifiang cikcek awk asimi cu Kan Covo le Federal hi ralkap le NLD nih an ngei lo. An kan pek khawhmi thil zong asi lo. Aum rih lomi Federal kha ser a hau. Tawlrel a hau. Ralkap le NLD nihcun an kan serpiak lai lo.\nKanmah kong kanmah nih tawlrel kan duh ahcun kanmah Miphun nih kan tawlrel a hau. Kan miphun kong tawlrel tu caah CNF an um, Chin Nationalist an um, Chin party CNLD an um. Cu hna pawl cu lungrual tein kan dirkamh hna ahcun kan Miphun Covo le zalonnak caah Lam thacem mi asi. Ka nolh rih lai.\nKawl nihcun Federal an herh lo, an duhmi zong asi fawn lo. An duhlo mi le an herhlo mi an kan pek lai ti ruahnak hicu kan i palh cikcek. Kan lung aa rual ahcun kanmah chungah thazaang nganpi kan ngei ve ko. Cucu Support CNF, CNLD and Other Chin Nationalists for our right. Credit: Jacob R Thang\nPU ZO BAWI AI AH PU SONNY THANG CUNG AN PEK TIMI KA KHUARUAHHAR


Covid-19 in SAC ralhrang a thi an bawi le zong virus an ngei dih ralkap caah thawngchia taktak – Lai Lungrawn Post\nPago,In Ta Kaw pengah hrambunhmi ralhrangbu No. 1 hriamnam zohkhenhnak (ခဲယမ္းမီးေက်ာက္တပ္) tat-yin cu an tat-yin ningin covid-19 zawtnak an ngei tiah theih a si.July 4 ah tat-yin chung tlangval pawl umnak sawng ah rallokap pakhat a thi in an hmuh hnuah covid-19 zohfelnak an tuah tikah ralbawi le an chungkhar hna telin an tat-yin ning tlukin zawtnak an ngei mi hi theih a si.\nZawtnak a ngei mi ah Siibawi pawl zong an i tel tiah theih a si i, atu ah an tat-yin ningin lockdown tuah an si. Lenglei siibawi pawl he a thlithup in an i zohkhenh lio pi a si tiah Delta News Agency nih a tial.June thla thawk covid-19 thawh voithumnak nih ralhrangbu tat-yin, tat-phoih chung zongah zawtnak tampi a karh ngai tiah theih a si.\nThawngdang.Mizoram-Assam Ramri Ah Buainak A chuak Than Tuthla hramthawk lei ah Mizoram le Assam ramri Aitlang ah Assam palek pawl hmun an rak khuar caah ram pahnih kar i hmuhthiam lonak a rak chuah hnu July 10 ah khan Phainuam Buarchep hmun ah buainak a chuak than tiah theih a si.\nBuainak hi Assam pawl nih Mizoram chung Buarchep hmun ah cikcin an hrawh, lam an cawh mi cu dum ngeitu hna le Phainuam khua mi nih an va kham hna ruangah a chuak mi a si.\nBuainak a chuah hnuah Assam Palek zei mawzat an rak chap hna i lamco mi a khamtu Mizo hna cu an dawi hna caah i tuk, velhnak a chuah hi a si.Assam lei nih an lamcawh cu an ngol lo caah Mizoram palek zong chap an si. Zarhte ni zaanlei suimilam 2 hrawng le zarhpi ni zinglei le zaanlei ah bomb zong a puak tiah theih a si the chin post.


Authors: Amīr Khusraw Dihlavī, ca. 1253-1325 / Repository: Walters Art Museum / Type of resource: manuscript - Colligo Search Results\nYou searched for: Authors Amīr Khusraw Dihlavī, ca. 1253-1325 Remove constraint Authors: Amīr Khusraw Dihlavī, ca. 1253-1325 Repository Walters Art Museum Remove constraint Repository: Walters Art Museum Type of resource manuscript Remove constraint Type of resource: manuscript


UK Nih Coronavirus Vaccine An Serchom Lai – Onlinenungak\nUK Nih Coronavirus Vaccine An Serchom Lai\nUK hrambunh Oxford University nih Coronavirus ikhamnak sii serchuah an I zuam I, hneksaknak an tuahmi phase 1 in phase 2 tiang a tlamtlin caah a dot thumnak phase 3 zong hneksaknak an peh chih cang lai. Dokhatnak le dothnihnak hniseknak an tuahmi cu side affect tlawmte a um nain tylenol din piak ahcun a dam kho ti a si. April thla thawk khan Pre-clinical trial timi, saram sin ah an hnisak hmasa, an hneksak mi a that caah, phase 1 hneksaknak, kum 18-55 karlak minung 1077 an hneksak hna i a tlamtling ti a si. A si min cu ChadOx1 nCoV-19 tiah min an sak.\nAdot thumnak phase 3 hneksaknak cu minung 10,000 nih volunteers in hneksaknak an I tuah lai. Kum 70 in a chunglei le hngakchia kum 5-7 tiang an hneksak hna lai. Uk lawng si loin South Africa le Brazil zongah hneksaknak an tuah chih hna. Phase-3 hneksaknak a tlamtlin ahcun cozah nih approve tuah hnu ah an sii an chuah colh cang lai ti a si. Kum dih hlan Christmas hrawngah an chuah khawh men ti a si. Salai Lairamthang


Hamas! Israel Na Ram Rawh Na Duh Deuh A Si Ah Cun Gaza Ram Caah Bawmhnak Hi Rak Kham — Salai Ephraim Thawngpang\nHamas! Israel Na Ram Rawh Na Duh Deuh A Si Ah Cun Gaza Ram Caah Bawmhnak Hi Rak Kham\nGaza Strip ram a pentu hna Palestin hawi t’ha Hamas pawl hna nih cun Qutar ram nih Gaza ram chung khuasa mi hna Palestin miharsa pawl hna caah bawmhnak an pek mi chawva vialte hna cu Israel cozah nih kham piak a timh hna caah Hamas nih Israel cu faklak in ralrin nak a peh t’han rih.\nHamas pawl hna nih cun,”Israel Qatar ram nih Gaza ram chung khuasa mi hna le mi harsa mi hna caah bawmhnak chawva pek a si mi cu na kham hna a si ah cun Israel ram cu nang mah le nang mah rawh nak ding lam na sial piak bantuk a si lai”tiah a hrocer t’han tiah an chim.\nQatar ram nih hin West Bank le Gaza Strip ram chungah khuasa mi hna Palestin ram miharsa pawl hna caah bawmh nak phaisa US Dollar 480 million a bawmh hna.asinain i cu phaisa cu Israel nih Gaza ram chungah a luh khawh lo nak dingin a kham piak diam ve hna.\nQatar nih bawmhnak a pek mi hna US Dollar 480 million chungah hin Dollar mtd 300 tluk cu Palestin cozah kut ah pek dingmi an si i,cucu Palestin cozah nih a herh a ti nak ah a hman khawh dingmi a si.cun Dollar mtd 180 cu UN rian t’uan nak le Palestin cozah karlak i pehtleihnak caah hman ding mi a si.\nCun,Qatar nih Gaza ram chung khuasa mi Palestin ram mi hna caah bawmhnak a pek mi hna konghe pehtlai in Qatar nih palai a thlah mi cu Mohammed Al Amadi a si.Mohammed Al Amadi nih cun hi thil kongah thil fello um dawh a si caah a rauh hlan ah Israel cozah le Hamas official pawl hna cu ton biaruahnak an ngei cawlh lai tiah a chim.\nTagged Hamas! Israel Na Ram Rawh Na Duh Deuh A Si Ah Cun Gaza Ram Caah Bawmhnak Hi Rak Kham\nIsrael Cozah Nih Gaza Ram Chungum Mi Hna Caah Ramdang An Pem Khawh Nak Dingin Inn Ka A Awn Piak Ko Cang Hna →\n← Jacob R.Thang Nih Halkha Khuapi Chung Um Media Pawl Cu A Hloh Ko Hna.Halkha Media REPORTER Pawl Cu Zawng An Lo


Pu Enoch Ruakvuinak Kong – Hakha Cherry\nPu Enoch Ruakvuinak Kong\nKan pa Sung Sung pa (Pu Enoch) ruak cu thaizing (Kawlram caan zinglei sml.10, December 2, 2020) ah Yangon khuapi Hlingthaya peng Htein-Pin khrihfami hna thlanmual ah vui a si cang lai.A tuanbia le a riantuannak hna zong a tanglei hmanthlak ah tlingte in rak rel khawh a si kan khrihfabu ah cun kum sau bik kum hra chung.Church Secretary rian le Church President zong term 3 tiang a pehtu kan pa a si.\nCu lawng si loin hlan cozah chan lio i atu kan biakinn saknak kong, Mission riantuannak kong, cozah lei he aa pehtlaimi paoh cu amah tawlrelnak thawng in a dang khrihfabu nih ngah khawh lomi zong tampi kan rak ngah khawh. Khrihfabu a daw taktakmi kan pa pakhat a si pinah khrifabu hmai a hngaltertu arfi bang kan zohchunmi kan pa zong a si.\nAtu bantukin kan pa Pu Enoch nih mual a kan liamtakmi ah hin a dawtmi a khrihfabu tak zong nih atu lio pulrai zawtnak ruang a ruak vui kho loin kan um hi kan ngaih zong a chia ngai. A thaw a dih lai tiang zongah hi kan khrihfabu cu a mitthlam ah a leng hrimhrim ko lai.\nKan pa Sung Sung pa kan in siang hrimhrim lo. Hei kal chung ko ne kun law… na liamtak chungmi–na chungkhar, na khrihfabu le na miphun hawi hna ngaihchiatnak zong kan biak Pathian tu nih kan hnem hram seh.\nCredit-Za Bawi Thawng\nCongratulation Janet Yellen!\nLawmhnak Tling Timi Cu


Nupi A Ngei Cang Mi Le A Ngei Laimi Nih Theih Ding Mi – Chin World News Evening\nNupi A Ngei Cang Mi Le A Ngei Laimi Nih Theih Ding Mi\nNUPI NGEI CANGMI & NGEI LAI MI CAAH\nNa Nupi nih na eiawk, nadin awk an serpiak i an pek hlan ah a teh ( test) piak a si cun na caah a thaw maw thaw lo tiah an teh a si. An dawttuk caah a si ti kha thei. Na Nupi nih thlacam dingin le i pum dingin an fial a si cun lunglawm tein cam ko, lunglawm tein i pum ko. Hi vawleicung lawng I, len ti loin Vanram tiang lenti dingah an duh i an dawttuk kha thei. Na Nupi nih fale he lente i celh dingin an fial ahcun, Lunglawm tein nafa le cu lente celhpi ko hna, Nafale he dawte le rem tein um hna seh, palefa kar ah dawtnak hri fek chinchin seh tiah an duh hna caah a si kha thei.\nNa Nupi nih, Nu dang sinin an ven a si cun lunglawm thanuamtein um ko, mipa tampi an um ko nain, nangmah lengah duhmi le dawtmi a ngeih lo i pa tampi lakah an thimmi na si kha thei. Zumh tlak Nupi a si kha thei. Na Nupi nih a muisam, a thilthuam kongah an hal a si cun; A thau , a Der ah siseh; Naa dawhtuk, Na tlaktuk tiah chim peng. Nangmah bia chimmi lawng a pakhatnak ah a chiah kha thei. An zumh bikmi a pasal na si kha mu!\nNa Nupi cu leng chuah lai ah. aa tamh sau deuh a si zongah lungsau tein hngak ko, na mit hmuh ah dawh lo le mipi sinah na mithmai a chia sual lai tiah a phan caah a si. An dawttuk kha thei. Na Nupi nih nangmah lawng na leng chuah lai ah, ralring tein Motor mawngh an fial a si cun ; A bia ngai law ralring tein um ko. Lunglawm tein i ton than a duh caah a si kha thei! Nangmah loin nun dam a duh lo caah a si khah!\nNa Nupi kha Nangmah ta si, aho ta hmanh a si lo. Cun, na Nupi kha nu a si Kha thei. Sik le velh, hro len zong a hau lo khah, Pa bantuk in a thinlung a Hak lo khah! Daw law, Tha tein zohkhenh law , Nupi le hna i an lu cu, pa Nangmah kha na si , A lu ngeitu na that i na Dinfelnak paoh ahcun Mi nih tihzahmi Nu ah na ser khawh kha thei . Na Nupi sinah Pasal ngai bantuk in na um i a bia zeiah na rel lo i Nangmah duhnak lawngte tuah na duh ahcun ; Mi nih thangchiat le kong ceih bak na co ding le na hmuh ding a um lo khah!\nNupi a hmumi cu Thil tha a mu mi a si! Cu thil tha na hmuhmi cu a that chinchin i a sunlawi chinchin khawhnak dingah a ngeitu, pa Nangmah nih na thil tha cu na duh i Dawtkhawh chungin Na dawt i, Na Kil ven na zohkhenh a herh! [Careltu caah Thathnemnak a um hram seh,] Ref: LRP\nNote: Hmanthlak khi amah cabia he aa tlak caah langhter mi a si.


Midang kong Na Hngalh Hlan ; An Kong Ah Lungbiakhiahnak Tuah Colh Hlah! – Lai Lungrawn Post\nMidang kong Na Hngalh Hlan ; An Kong Ah Lungbiakhiahnak Tuah Colh Hlah!\nSeptember 17, 2020 admin Hmuhning\nMidang kong Na Hngalh Hlan ; An Kong Ah Lungbiakhiahnak Tuah Colh Hlah! Hngakchia pa pakhat cu a pa he tlang lawng i cit in inn lei a tin cuahmah. Hngakchiapa te cu tlanglawng thlalang awng in a leng lei a zoh khua a cuan. Khuaruah har ngai in a pa a ti mi cu, “Ka pa, thingkung hna hnu lei ah a tli thluahmah ko” tiah a ti. An pawng a thu mi hna nih hngakchia pa te cu khuaruah har ngai in an zoh. Kum 15 a si cang mi nih hi bantuk biachim cu thinlunglei dam lonak a ngei mi a si ko lai an ti.\nTlawmpal ah hngakchia pa te nih, “Ka pa, minmei zaam mi hna sinah kan kal ve” tiah a ti than. An pawng ah a thu mi nuva hna nih hringtu a pa cu, ” Hi tluk thinlung dam lonak a ngei mi na fapa hi ziah siizung ah na piah lo” tiah an ti.\nHringtu a pa nih mitthli he nih bu tein a leh mi hna cu, ” Siizung kal kan kan hau ti lo. Atu hi siizung in ka tin. Ka fapa te hi a hngakchia tein mitcaw mi a si. Asinain atu ahcun a mit a dam cang. Nihin hi a voikhatnak ser mi thil tha tein a cuanh khawh ni a si ee” tiah a leh hna.\nVoi tampi cu midang an sining hna thei loin a leng ka mit nih a hmuh ningin midang cungah biakhiahnak kan tuah tawn hna. Misual ee tiin kan huat mi le kan nehsawh kan zomhtaih mi hna an um. Sihmanhsehlaw khi bantuk minung hna nih an nunnak ah zeibantuk thil sining dah an rak ton timi ka hngal tung lo.\nKan khua ah mikip nih an rak huat mi tlangval no pakhat a um. Mithil a fir. An tlaih tikah an tuk an velh. Misual khuachia fa ti tiangin an ti tawn. Asinain cu tlangval no te a nung ning zoh tikah ngaihchia ngaingai a si. A hngakchiat tein hringtu nulepa nih an thih taak. Ka nu, ka pa ti auh awk hmanh a ngei hna lo. Vawlei cung nun tikah zeitindah ka nun awk a si timi cawnpiaktu zong a ngei lo. A nunnak caah a ca ah a biapi bik mi cu rawl ei awk a hmuh ding kha a si. A pi he an um khua an sak tikah a pi nih a zohkhenh kho lo. Hawidang sianginn an kai i, fimnak ca an cawn lio ah tolhtang le zal bei in ram lakah a vak. Christmas kum thar an phak tikah hawidang nulepa nih an fale ei awk phunphun an cawkpiak hna lio ah hawihngar in a mit ro cikcek in hawi a zoh tawn hna. Ahohmanh nih a hlawm lo i, an zoh kilkawi tung lo. Cu bantuk minung khua chungah thil tha lo a tuah tikah cumh le den a tong leng ko. Sihmanhsehlaw a in ding lengin tuah khawh mi zeihmanh a ngei lo.\nNihin zong kan pawngkam minung hawi sining le dirhmun kan zoh tikah fawi tein an nunnak kong ah chimrel chia te hna hi kan i ralrin ding a herhnak kong hi tuanbia te nih hin a kan cawnpiak. Midang kong kan chimrel chiat hlan ah siseh, kan chim that hlan ah siseh, zeibantuk in nunnak ah a rak nung mi an si ti theih hmasat tu hi kan i zuam ding a si.\nVoi tampi cu midang hlawhtlinnak le teinak kong kan hmuh tikah – an kong kan chimrel tha hna. Midang hlawhtling lomi kan hmuh tikah kan chimrel chia hna. Sihmanhsehlaw hlawhtlinnak a hmu mi pa nih atu bantuk hlawhtlinnak a hmuhnak dingah zeitluk indah anmah le amah a nun aa temtawn. Zeitlukin hawi celh lo tiangin zuamnak le cawnnak a ngeih peng timi ka ruat zuam lo. Hlawhtling mi hna nih zei dah an tuah timi lawng kan ruat i, zeidah an rak hrial timi cu kan ruat zuam ti tawn lo.\nMinung hna nih kan sining kan i theihthiam hnu ah kan i pehtlaih, kan i biakchawnh tikah pehtlaihnak a tlum-al, a sunglawi tuk tawn. Sihmanhsehlaw nihin i kan buainak ngan bik hna cu mi kong thei loin, a lenglei sining zoh in kan i pehtlaih , kan i hawikomhnak in a chuak mi an si tawn.\nMidang he hawikomhnak kan ngeih tikah a lenglei na hmuhnak hna pinlei te ah thil dik pakhat khat a rak i thup tawn. Cucu thei hmasat loin an kong biachahpiaknak ngei hna hlah usih. Credit: Rinpipost\nSalai Lungthli Tum: CNLD Phu Nih Mipi Sinah A Dik Lomi Ruahchanhnak Pe Ti Hlah U


A poi tak tak; AA ralkawp pawl nih Chin mi an kan tuah ning hi cu celhbak a si ti lo hi. Ngakchia thla 9 mi an thatnak kong le nungak an tlaihremnak kong tlingtein – Thechinlungnews\nA poi tak tak; AA ralkawp pawl nih Chin mi an kan tuah ning hi cu celhbak a si ti lo hi. Ngakchia thla 9 mi an thatnak kong le nungak an tlaihremnak kong tlingtein\nAA ralkap pawl ruangah ngakchia sualnak zeihman a ngeih lo mi thla 9 bawhte cu a nunnak a liam. AA nih hi kongah hin kawl ralkap an si tiah kawl ralkap cu sual a puh hna bantuk in kawl ralkap zong nih AA an si tiah AA cu sual a puh ve.\nChin State Chungah a ummi Paletwa Township, Kyeelay khua-in Arakan Army nih mi 100 hrawng an fir hna tiah Khumi Affairs Coordination Council (KACC) member pakhat U Saw Mya nih a chim. January 11,2020-ah khan Chin State in Minister rak si tawnmi Salai Issac Khen nih facebook-ah a post ningah cun Chin State chungah a ummi Paletwa Township, Kyeelay khua-in mi 130 hrawng tapung pawl nih an tlaih hna tiah a langhter. Tapung pawl nih khuachung mino nungak pawl cu nuva sinak tuahpi an timh hna, khuachung upa pawl nih an kham hna ruangah a khamtu upa pawl cu tapung nih heh tiah an tuk an velh hna. Siphalung khua-ah cawnpiaktu riantlai U Arbay La le mi 2 an thi. Paletwa-ah thawngpang ttha a um kho rih lo.\nKACC nih January 11, 2020-ah an langhterningah cun, liamcia zarhkhat hrawngah khan Arakan Army cu Kyeelay khua chungah an lut. Arakan Army meithal keng pawl nih Chin nu pawl cu kan i tlaih hna lai tiah meithal he an hrocer hna. Khua chung upa nih an rak kham hna, a rak khamtu pawl cu AA pawl nih an rak tthuat colh hna. Kaladan Tiva pawngah mino pawl cu ni linhnak hmunah an pumh hna, Khua chungin a ho hmanh khua leengah chuah an sianh hna lo, ti le rawl an ei ding cu an umnak ramtang lei ah an phorhter hna.\n“Arakan Army nih sualnak zeihmanh a ngei lomi an tlaih hna, khua chung nu sinah nuva sualnak an tuahmi cu a pawi taktak, zaangfahnak lungthin zong an ngei lo. Hi bantuk sualnak a tuahtu hna sinah dantatnak pek hrimhrim awk a si,” tiah AA tuahserning cu sual a si tiah an langhter. “Zaang en in i tinak hi kan cohlan bal lo, hi bantuk zaang en in i tinak he pehtlaihnak a ngeimi le tuahtu hna cu official nih an hrem awk a si,” tiah KACC member a simi U Saw Mya nih a ti.\nKyeelay khua hi Paletwa Township chaklei 12 miles hrawng hla-ah a ummi a si, Kaladan tiva in tlun khawh le phanh khawh zong a si fawn. Chin State chungah a ummi Paletwa Township chungah khua cheukhat pawl cu myanmar ralkap le Arakan Army i tuk ruangah harnak tampi an ngei. I tuknak ruangah mah le umnak khua a chuahtak mi zong an tam deuh deuh tiah langhter a si.\nBe the first to comment on "A poi tak tak; AA ralkawp pawl nih Chin mi an kan tuah ning hi cu celhbak a si ti lo hi. Ngakchia thla 9 mi an thatnak kong le nungak an tlaihremnak kong tlingtein"


Nau pawi Bantuk In Damlonak A Ngei Mi ngakchia Nu te\nInnpiNgandamnak le DawhnakNau Pawi Bantuk In Damlonak A Ngeimi Ngakchia Nute\nJune 27, 2016 mark Ngandamnak le Dawhnak 111\nKum 2 ngakchia nu te Maddy Rbykin cu khuaruahhar zawtnak ruangah a paw cu naupawi Bantuk in a puar. Mah zawtnak hi tihnung ngai mi zawtnak a si thih zong a fawite Mi a si.\nMaddy a chuah hlan deuh ah fapa pakhat an rak ngeihcang i A tu Bantuk in pawpuar zawtnak in a rak chuak I sumilam 36 hnu ah a nunnak a rak Liam cang. Maddy a nulepa cu an lung retheih ngai ngai te.\nMaddy hi thla 18 Chung thatamnak si an rawnh i Nikhat ah Nazi 18 leng hi a hngilh ti a si. A tu Adamlonak hi Polycystic kidney Disease (PKD) tiah an auh Mi a si. Akal kha tamtuk in a tthang i a hung ngan Mi zawtnak a si.\nA kal hi upa nih kan ngeih Mi nak in a let thum in a ngan deuh ti a si. A kal cu kaldang punh a hauh caah a pa nih a kal pakhat a pek i a tu ahcun a nunnak hi thinphan awk um ti lo tiah theih a si.\nDoctor pawl nih operation an tuah Mi a tlamtling sual lai lo tiah an rak phang tuk a ruang cu Maddy hi Mah hlan deuh ah operation an tuah cang Mi a si an takpum nih a celh lai lo tiah doctor nih an thinphan ngai Mi a si .\nAhramthok ka ah Maddy hi kal a hlu tu an rak um ko nain operation tuah ding ah Doctor nih a zohning ah tuah khawh a si deuh rih lo an ti i an rak tuah lo.\nHnu deuh ah an fanu nunnak cu 25% lawng a fiang lai tiah a nu Le pa cu an chim hna. A nu le pa nih an fanu te temtuar tuk in a um kha an hmuh kawh ti lo caah operation tuah ning in an min an thut. Van that nak Maddy cu nundam te an khamh khawh than.\nsource :The sun. Co. uk


KHUARUAH HAR TAKTAK IN THANTLANG AH THIL A TLAU – The Chinlung Post\nKHUARUAH HAR TAKTAK IN THANTLANG AH THIL A TLAU\nThantlang khua ah hin inn lo ngei loin mi innhlang tampi kan um, cu lio ah vawlei acre 11 a tlau mi kong ah NLD kan pale biahal ka duh hna, tiah Thantlang Peng USDP in Amyotha Palai aa cuh ding mi Pu Siang Lian Hmung nih November 5 ah a chim. Sifak santlailo cu mi inntang ah innhlang khuasa mi tampi kan um.\nZeitik ah dah vawlei zapei kauh ka ngeih ve te lai tiin kan lungretheih lio ah Thantlang Biakinn Sang ah vawlei acre 11 a tlau. Hihi NLD kan pale pawl ta maw a si, asiloah an hawile Kawl pawl ta dah a si? Hi ka biahalnak hi kan pale nih ka let hna sehlaw kaa lawm ko hnga,” tiah Pu Siang Lian Hmung nih The Hakha Times ah a chim.\nHi kong ah Pu Siang Lian Hmung nih a chim rih mi cu, “Hakha vial ahcun kan miphun hawi hna innlo kha inn 130 renglo an hrawh fawn. Thantlang vial ah a tlau in a tlau mi hi NLD kan pale nih kan fianh hna sehlaw ka duh,” tiah The Hakha Times ah a chimchap.\n2019 kum ah Chin Ramkulh Cozah nih Hakha Cawbuk Sang ah inn a rak theh mi cu, phungluutlo a si tiin an rak theh. Atu Thantlang vawlei kong hi a ruang hngalh loin a tlau mi a si i NLD kan pale kan fianh hna seh, tiah atu bantuk in Pu Siang Lian Hmung nih biahalnak a tuah hi a si. Credit: The Hakha Times\nKAN PU NIH CNLD VOTE AN TLAK LONAK ARUANG ACHIMMI CU ATURU KO


Hakha Khuachung Khuasa Mi Hna Nih Rak Pehtlai Cio Ulaw, Free Tein Bawmh Nan Si Lai E - DUHNUNG PAR\nHi bawmhnak pek dingmi kong hi Hrangtin Thang nih a rak tial mi asi I Hakha Kuat Tit sang/veng a ummi hna Kawl Ralhrang nih hramhram in tthial an in fial mi hna nan um ah cun Hrangtin Thang sinah pehtlaihnak rak tuah ulaw Free tein thil tthial nak mawtaw hlanh nan si lai.\nHrangtin Thang: Bawmh nak hal khawh a si. Hakha kuat tik sang um mi Ralkap lei nih nan thil i lak uh law, i thial uh tiah an ti hna ti thong kan theih tik ah kan lung a tha lo ngai. Kuat tik sang chung in Hakha khua chung ah thil thial nak mawtaw a herh mi nan um ah cun free te in thial piak khawh a si. Ka lawm. Contact in messenger.\nAdang: Kaya ramkulh Demawhsu peng chung Kungta khua le Tesulay khua kar ah ralhrang phu hna nih mipi umnak inn hna cu vennak ah i chiah in thazaang tampi he nihin September 25 zinglei ah an doh hna. Demawhsu PDF, KNDF, KA phu fonh nih an doh ve hna caah kaphnih kar fakngai in kahdohnak a chuak tiah mipi vengtu phu Demawhsu peng nih cathanh an chuah.\n“Thazaang 200 hrawng nih Demawhsu peng Dawngankha khua dotu ralhrang phu hna le PDF, KNDF, KA phufonh hna nih Demawhsu peng Kungtar khua le Tesulay khua pawng ah zinglei suimilam 9:00 in chunhnu tiang fakngai in kahdohnak a chuak. Ralhrang phu hna nih mipi umnak inn cheukhat cu hrawk in hmunhma an la” tiah Demawhsu mipi vengtu phu cathanh mi ah an langhter.\nTotal views : 1791944


Kan Pa Dr Lian Hmung Sakhong Nih Chinram Ah PDF Ralkap Kan Herh Loh A Timi Kha Na Fiang Maw – Thechinlandtoday\nKan Pa Dr Lian Hmung Sakhong Nih Chinram Ah PDF Ralkap Kan Herh Loh A Timi Kha Na Fiang Maw\nadmin July 4, 2021 Leave a Comment on Kan Pa Dr Lian Hmung Sakhong Nih Chinram Ah PDF Ralkap Kan Herh Loh A Timi Kha Na Fiang Maw\nCNA/F kan pa Dr. Lian Hmung Sakhong nih cun PDF ralkap le Chinram karlak dirhmun fianternak a hung tuah mi ah mipi kan buai ngai mi cu,”NUG cozah le PDF ralkap cu ai pehtlai mi an si lo maw? tiah mipi tampi nih comment nak ah hal cio”a si.micheu nih cun CDF Headquaters nih cathanh a tuah mi kongah Chinram chungah ralkapbu thar dirh duh lo cu zeidah a ruang si tiah biahalnak an tuah.\nHi biahalnak kongah a fiang mi cu Dr. Lian Hmung Sakhong nih a chim mi fiang tein kan ngaih ah cun PDF ralkap cu NUG nih kawl miphun ralkapbu a ser mi hna an si.Chinram ah cun CDF le CNA ralkap kan nei cang caah PDF kha kan herh ti loh tikha a chim duh mi a si.cu pin ah NUG cozah le CNF nih tlangcung hriamtlai hna kongah biachahnak an neih mi cu mah le ram cio kha i tawlrel ding tiah agreement zong kan rak tuah cang tiah a chim.\nA bik in NUG le CNF nih cu agreement an rak tuah mi nih cun kawl miphun ralkap PDF cu Chinram nih kan herh hna lo nak le Federal Army serkhawh nak ding caah lungrualnak a khamkhotu dingah ruah mi mithar ralkapbu ser kha kham a si nak bik cu si dawh in a lang.kan pa le hna nih mipi sin ah voi tampi an chim rel mi cu Dothlennak kongah a dir diap in mipi sin theihter kan duh lo i a phung zong a si lo tiah an chim na in mipi nih hramhram in chim rel hna seh ti kan duh mi cu thil paoh ngai a si.\nRelchap;Dr.Lian Hmung Sakhong, Chinram chungah PDF kan herh loh.NUG nih a ser mi PDF ralkap ah tlangcung hriamnam tlai nih direct in kan vah luh a si ah cun Min Aung Hlaing kut tang in tlangcung ralkap ah va tlak he khin ai lo.mah bantuk cun Federal Army zeitik hmanh ah a chuak kho lai lo!\nCucaah Federal Army ser khawh/chuah khawh nak ding caah cun tlangcung hriamtlai phu vialte hna nih kan mah le kan ram chung cio ah cun kan ram le mipi humhim nak cing caah t’uanvo kan i lak cio lai in kan ram le miphun kan zohkhenh cio lai ti mi kha a biapi ah kan i tlaih mi a si.\nKawl miphun hna nih Tan-detahcyi pahnih chungah paoh ah PDF paoh kha khumh ko hna seh,asinain kan mah he kan i fonh dih t’hiam lai.cu pahnih an i fonh dih tik hnu lawngah khin Federal Army ti mi taktak cu a chuak kho te ding mi a si.cu thil cu mipi nih an lung an i fian khawh lo caah tlangcung hriamtlai zei maw zat nih an kan hngah ngan nak a si.\nKan mah tlangcung hriamtlai phu zei maw zat zong nih cu Federal Army serkhawh nak ding caah a herh mi cu an lung a fian khawh lo caah a tu hi an kan hngah pengasinain kan nih CNF nih cun kan hngak loh.zeiruangahdah kan hngah lo tiah cun cu policy a theilo mi hna kha kan mah nih kan hruai hna lai i fiang lak in kan chimh hna lai kan ti.cuaah CNF le NUG cu agreement kan tuah cang tiah a chim.a biachim ngaih na duh ah cun Credit kan pek mi te khi hmeh piak law a video na ngaih khawh lai.\nTulio Kawlram Dothlen Nak Fiang Lo Mi Le CNA CDF Le PDF Dothlen Nak Um Tu Ning →\n← Breaking News Tu Nai Ah Thantlang Biakinn Pi Hmai Ah Mi Ruak Tuksum Tuk In Hmuh A Si Na In An Tong Ngam Lo


Tuzingka Kalay- Aung Thetsa Sang Ah Inn 4 A Kaang - THE CHINLAND POST\nTuzingka Kalay- Aung Thetsa Sang Ah Inn 4 A Kaang\nSalai CungCung|2019 May 8| Kalay-Aung Thetsa sang ah U Tan Aung kum 53 Inn cu May 8 zing suimilam 4 hrawng in Heat Coil (pawnghmuk chumhnak) a linh tuk caah a kaang i a dang inn thum zong thil chiahnak khan pakhat le sokon timi light truck motor pakhat a kangh chih tiah kan theih.\nHi mei kanghnak cu Heat Coil timi (pawnghmuk chumhnak) a linh tuk caah mei kangh aa thawknak cu a si. Cuti a kangh ruangah inn pali, thil chiahnak khan pakhat le motor pakhat mei nih a kangh chih tiah kan theih.\nHi mei kanghnak ah meithat zung riantuantu minung 50, penguk lutlai le sangmi hna nih meithahnak motor 6, tiphor motor 3 le ralkap tlaihmi tiphorhnak motor 5 he mei cu zinglei suimilam 4:45am hrawng ah an thah dih khawh. Hi inn kangh ruang ah cozah tuakning in sunghmi zapi hi ks. sing 80 tluk a si.\nHi mei kanghnak kong he pehtlai in Kalay palek zung ah mei kangh lio ah tuanvo ngeitu Pu Lal Lian Cung cu dantat ding in case an tuah tiah kan theih.\nRef: Kalay iprd\nPrevious Avoi 7nak Lai Biazai Le Zuun Hlasaknak Salai Van Dawt Bik@Riaklang Nih A Tuah Lai\nNext Thantlang Zunghmun Sang Ah Thilri Zeihmanh Chuah Manh Lo In Inn A Kaang


Ralhrang Bomb nih Apuah Hnawhmi kan fanute Kebul cu Ks4,000,000 Abomh Cang\nMindat kan fanu te ca Ke tuh tuah piak nak ding caah Mindat kan fanu te aa thlawpnak ding phaisa kan rak pek lio ah khan, a dam deuh khawh a si ahcun, Lam a kal khawh nakding ke kan serpiak khawh naklai ka thinlung ah a rak cam tuk.\nTuzing cu Pathian thawngin kan fanu te ke tuh bunhpiak kho ding dirhmun lei kan van si khawh caah, Chinland Foundation in hringtu a pa sinah sing 15,00000 kan pek khawh caah lunglawmhnak lianpi kan ngei. Chinland Foundation i a kan telpitu nan dihlak cungah Pathian thluachuah um ko seh. Kan fanu te hi dawtu hna thawng in Rangoon sii inn ṭha cem pakhat ah thlawp a si i, a caah ke ṭhami te serpiak kho hram hna seh.\nMindat Kan Fanu te caah Sing 25 kan pek, Vawlei cung ah lungfah bu in philh khawh a si lomi cu vulei Ralpi le Raipi hna hi a si tawn. Tutan zong Mindat kan fanu te kong ah kan ngaih a chia tuk hringhran. Hi vawlei ah nu ngei ti lo le ke ngei ti lo in khua a sak dingmi hi ka ruahpiak ngam lo.\nMindat kan nau pa Salai Kyaw Moe Htun he, keimah pumpak le, Mipi sinin kan hmuhpiakmi phaisa Sing 25,00000 (25Lkhs) cu, a pate sinah kan pek khawh. Operation le a dangdang thlawpbulnak caah a si. A rauh lo hlan ah a sin phan in, thla ka campiak khawh zau lai. Atu cu ka caah a si thiam deuh rih lo. Chinland Foundation in kan Fa Nu caah bawmhnak a pemi hna, 1. Pu Peng Hu (CRT) 3Lkhs 2. Tina Lian Nu (BCWD) 1Lkh 3. Van Sui Bor (LHH) 2 Lkhs 4. Tinaa Nu Nu – 3Lkhs 5. Ma Siami – 50000 6. Ngun Ceu Mang – 1/5 Lkhs 7. Dawthlei Sungzt – 2Lkhs\nNote- Mah kan fanute hi a rak ihliam kate ah khan Chinland Foundation nih sizung aa thlopnak dingah 2500000 a rak bawmh bal cang. Tutan he hi 4000000 asi cang tinak asi.\nCDF Cheukhat nih Zu Andinnak Aruang Cu Hitihin Fianghlang Tein An Chimphuan →\n← Nihin Hakha Khua Thawngpang Cu Thinphang Ngai Asi


Ni Khat Ah Pa 919 He Sex A Tuah Khawh Ruang Ah World Record Tiang Phan Minu Kong – Global Chin Post\nHomeWorld NewsNi Khat Ah Pa 919 He Sex A Tuah Khawh Ruang Ah World Record Tiang Phan Minu Kong\nNi Khat Ah Pa 919 He Sex A Tuah Khawh Ruang Ah World Record Tiang Phan Minu Kong\nMs Lisa Sparxxx timi nu cu American porn star pakhat a si. Hi nu hi zeitluk tiang in dah a tuarkhawh ti ahcun nikhat chung ah pa 919 he sex an tuah tti kho. Minung pakhat ah minutes pahnih cio ding in sex a tuah hi a si. Nikhat chung ah pa minung 919 he sex an tuah tti kawh ruang ah Guinness world record ah tahfung phak khawhak a si.\nLisa cu porn ahhin zeitik ahdah na phak na luh tiin an hal tikahhin a leh mi hna cu a mak ngai ko, cucu ka hnuk bom ka tein ka rak lut tiah a leh hna.Mah lio ahcun ka thiam nak hneksak duhnak thinlung cu Porn Film ah ka hman pah in phaisa zong ka hmuh chih fawn a miak ngaingai tiin ka ruah i,ka phak nak hi a si tiin a chim.\nZatka cu a dihlak ah 250 lengkai ka thla i porn magazine torlak ah hin kumruk chung bak te kaatel. Keicu pumpak rian kong ah pa he kan i tong bal lo. Riankong lawnglawng ah nu sehzuk bantuk sining nih porn Film pawl nih a ka tuah ser mi si ko. Ka mit ka hnuk le a ngan ngai mi ka ttawk tepawl an um ti lo cun keicu zeihmanh ka si ti lai lo tiah Ati. Kei cu kokek sining hi ka duh ka uar, sipuazi a si tuk mi cu ka huat. A tu cu a lingtalet a si tiah nihpah in a leh hna.\nGuinness world record tahfung a phaknak kum cu 2004 ah si cang cu tahfung cu hohmanh nih an lonh kho rih loh. Mah chingchiah mi hi nu pakhat i a luan cia mi kong chingchiah nak a rak si. A mah pumsa hmuhton mi ah a inn khawh nak a si i din lo bak in sex va tuah zong ahkhin a zeihmanh a poi a ti lo. Poland ram mi si i,mah ruang ahhin acozah nih tlaih ding in thawng an rak thanh.\nA merican ram ah a zam i saupi aa thup kholo a ram ah a rak kiar tthan. Acozah zong nih ramkip ahkhan an hei thanh sawh mi si i,an tlai taktak lo. Amah philhlonak record chung ahcun pa tambik he sex tuah mi pawl cu Marianna Rokita le Patricia an si.


China cu a cei tak tak ko cang hi; A duh lo bik mi le tih bik mi USA nih a tuah than hoi\nChina mangchia lawngte si ko. Tu lio cu China caah cung thawngtha thei ding a um lo. Vawlei cung ramkip nih an doh bantuk si cang. USA nih a voihnihnak ding caah China duh lo bik mi cu Taiwan ram caah a tuah tthan hoi cang\nUS le Taiwan nih hin zeihman Diplomatic relationship an ngei lo, natein US nih mah Democracy ram a si mi, China nih kan ram a si tiah a chim peng mi Taiwan cungah USA nih China duh lo ning lawng te in a tuah cang. China nih Taiwan hi a rau hlan ah China ram nawlngeinak chungah lak a tim\nNatein President nu raltha, Tsai nih China tangah um cu a tim hrim hrim lo. China he fakpi in anih phomh peng. Tu nih ah USA nih China dohnak ding caah Taiwan nih Missile upgrade an halnak, $620 million missile upgrade package cu rem a ti piak cang.\nTaiwan’s Defence Ministry nih a chim ning ah cun mah sale hi August thla thawk in Taiwan nih a hmuh cang lai tiah a chim “Trump administration nih Taiwan sin ah arms sales voih 7 an ngeinak hi China dohnak ding caah a hertuk mi a si. Taiwan national defence security, caah le US le Taiwan strait le South China seas level ah ramdang he China donah ding caah thil hertuk mi a si\nMah bantuk in USA nih Taiwan sin ah Arms Sales zuar rem a ti hnuah, The Global Times Tabloid, Twitter cu ceilak in a vun holh i, PLA nih mah Taiwan Military installations hi suimilam tlawmpal hnuah kan hrawh dih khawh mi a si. China ralkap hna cu ralrin tein kan um peng. Dainak um seh ti hi kan duh bik a si. Mah bantuk buainak hi kan duh lo bik mi a si tiin a chim. The Guardian, The Global Times\nPLA is fully capable of destroying all of Taiwan’s military installations within a few hours, before seizing the island shortly after. Chinese army & people have such self-confidence. At the same time, we strongly support maintaining peace. Sparking a conflict should be avoided.\nBe the first to comment on "China cu a cei tak tak ko cang hi; A duh lo bik mi le tih bik mi USA nih a tuah than hoi"


Kalaymyo khua pakhat ah Dalan an thah hnu ah a inn mei an khangh – Hakha Cherry\nKalaymyo ,Natchawng khua ah ni zan (May 23) zaan suimilam 9:00 hrawng ah Dalan pakhat cu meithal in an kah hnu ah a um nak inn mei an khangh tiah theih asi.24May,2021 Zalen\nTei le Sungh Minung kan nunnak ah biapi ngai in kan chiah ciomi cu teinak hmuh le sunghnak ton hi a si. Aho hmanh nih sungh hi kan duh lo. Asinain kan ralpa Satan nih sunghnak kha angki phundang a hruk ter i teinak muisam a cuan ter i cu ti cun ni fatin sungh zatlak puicimhnak chungah luhpi a kan timh peng. Rak i ralrin ngaingai lo ahcun a langpar in cuanh tik ah facang kung le belh kung kha lo chung ah an kheu tti i thleidan awk a har ngaimi a si. Lamphawk (short-cut) in teinak hmuh zong kha minung nih teinak le rumnak a si paoh paoh ahcun a chiattha thleidannak lungthin kha a hun chiakta duak i thihnak lamphawkpi cu a zulh luaimai tawn ko.\nAbiana ah India ram ahhin sii phunkhat an chuahmi a um i cucu zalong tein cawk khawh a si; cu sii lila cu rit-sii caah hmual ngeimi in sersiam khawh a si caah Kawlram in Tuluk ram ah lamphawk in luhpi a si, phaisa lei ah rianrang tuk in rum khawh a si; chikkhat te cu Aizawl, Tahan, Falam, Hakha, le khua dangdang hna cu rumnak lei ah a muisam a hun thlen colh ko nain, teinak taktak cu a si lo ti cu zapi nih kan hngalh mi a si ko. Kha bantuk rit-sii lila kha atu lio ral-lo-kap pawl nih hriam ttha ah an i hman i mi tampi an kan hrawh i tlaihhremnak ah an hman ngai mi sii a hung si i vawlei cung ah sungh ningzahnak nganpi a chuah pi ko.\nBawi Jesuh kha Judas Iskariot nih phaisa 30 ah a zuar khawh ruangah an tlaih khawh mi a si theng rua lo. “Ahodah nan kawl?” tiah Jesuh nih a hal lio hna ah “Nazareth khuami Jesuh,” tiah an leh. “Keimah hi ka si” tiah zaang dam te le ttih lo te in (simple dignity) in a chimh tik hna ah ralkap pawl kha vawlei ah an tlu, an tawng ngam naisai lo. Pathian duhnak tlin ter awk ah kan Bawipa Jesuh nih “Nganfahnak hrai” kha a rak din ko, an zuar khawh ruangah a si lo. Vawlei sualnak a kalpi tu Pathian Tuufa cu Judas le ralkap hna nih, kha dum chung ah khan chikkhat cu an tei mi a lo nain an tei naisai lo. Nihin ni ah kan thinlung chungah kan Bawipa Jesuh Khrih a sung bal lo, Satan nih a tei kho bal lo.\nAtu lio har kan ton mi ahhin Judas bang in a bawipa hnamhnak in a rawiphiar mi (dalan) kan lak ah an um ve ko lai. Asinain dawtnak le daihnak taktak hmai ahcun hrawh aa tim mi hna kha vawlei ah an tlu ve ko ti kha philh lo ding a si. Tluk ciocio ah hin dawtnak le upatnak aa tel lo mi tluknak cu ralkap pawl Jesuh hmai i an tluk an ttih bantuk ceo kha a si ko, nun a thleng lo. Asinain Damaskas khua lei i khrihfami hrem ah a kalmi pa Saul (a hnu ah Paul ti in a min aa thleng) kha ceunak hmai ah a tlu ve, asinain anih cu a nun aa thleng, Khrih dawtnak nawlbia phurtu pa ah aa chuah.\nKan laitlai unau Mindat khuami hna cu vawlei mit in cun, chikkhat hnu an tawlhnak kha sungh ah kan ruah sual men ko lai, sihmanhsehlaw daihnak kong Kawlram nih a ttial tik ah philh awk ttha lo in lungthin ram ah teinak tuanbia ngeitu an si ko cang. US hmanh nih a thinlung catlap ah a ttial cang! Kan lak ah tuu-phaw i hruk in cinghngia a rak si ziar mi sahrang an um len ve ko lai, vawlei a teitu Khrih i zohchihnak in cu ral cu kan tei awk a si (cf. Heb. 12:1-2), nunnak ahhin teinak taktak kha Khrih chungah a um zia hi thukpi in ruat peng hna usih law i hnangam pi ko hna usih. Lamphawk in teinak le rumnak hmuh khawh hi tuu-phaw aa hruk mi cinghngia a si kha philh hna hlah usih. Lam, biatak le nunnak taktak cu Jesuh Khrih a si i teinak zong a si fawn.Credit-Lal Pek Lian


Hizbollah Ralhrang Hna Le Israel Cozah Ralkap Pawl Hna Cu Lebanon Ramri Ah Faklak In An I Kap Taktak Cang — Salai Ephraim Thawngpang\nHizbollah Ralhrang Hna Le Israel Cozah Ralkap Pawl Hna Cu Lebanon Ramri Ah Faklak In An I Kap Taktak Cang\nIsrael nih a chim ningah cun Hezbollah ralhrang pawl hna nih Lebanon ramri pawngah kan chiah mi hna Israel cozah ralkap um nak cu an hriamnam t’ihnung anti tank missile in voi tampi an kah hna.asinain Israel cozah ralkap hnachung in mithi le hliamhma a tuar mi an um hraw lo tiah a chim.cun, Hezbollah ralhrang pawl hna nih Israel cozah an kah nak hna a sullam cu kan hnu lei ah Israel nih an drone kan rak kah piah mi hna teirul cham nak caah an kan kah mi a si tiah Israel nih a chim.\nCun,Hezbollah ralhrang hna nih Lebanon ramri ah a um mi Israel ralkap a kah hna nak ah hin Israel nih a leh cawlh ve i voi 100 renglo bak kuanfang a hman i cu kuanfang a hman mi hna cu Lebanon ram chunglawng teah an tla dih tiah an chim.hi ruangah hin Hezbollah nih cun Israel nih a kan kah nak ruangah ka ralkap tampi nun nak a liam.cucaah a rauh hlan ah Hezbollah nih Israel ram cu vutcam ah ka canter lai tiah a hrocer t’han rih.\nIsrael ralkap biaphuangtu Jonathan Conricus nih cun Hezbollah hna hriamnam nih hin kan minung hna cu an kan khenglo na in military ambulance motor zei maw zat an rawh tiah a chim.hi konghe pehtlai in Lebanon prime minister Saad Hariri nih US Secretary of State Mike Pompeo le France ram hna cu a chawnh hna tik ah nan mah ruangah hi thil hi a cangmi a si tiah sual a phawt hna.\nAtutan i Israel le Hezbollah ralhrang hna an i kah nak ruangah Lebanon prime minister Saad Hariri nih US le France ram ruangah a si.cucaah hi thil hi a um ti nak hngalo US le France nih a ran nak in remdaihnak nan kan tuah piak nak lai kan duh tiah nawlpatnak zong a tuah cawlh hna tiah an chim. asinain Israel prime minister Benjamin Netanyahu nih cun Lebanon ramri ah khuasa mi Hezbollah ralhrang pawl hna he ral thawh dingah Israel cu timhcia ka si an cawl cangh hlan ah Israel a cawl lai.an mah he i doh dingah zei thil hmanh tuah le tuar hau hmanh sehlaw timhcia kan si tiah a chim.\nTagged Hizbollah Ralhrang Hna Le Israel Cozah Ralkap Pawl Hna Cu Lebanon Ramri Ah Faklak In An I Kap Taktak Cang\nKawl Cozah Ralkap Pawl Hna Cu Tlangcung Mi Hna Kanci Hmih A Kan Timtu An Si Tiah Hriamtlai Pawl Hna Nih Ca An Chuah Hnawh Than Hna →\n← Japan Cozah Nih A Ralkap Hna Chungin Khuatuaktan Huaha Lo Mi Pawl A Ramri Vengtu Dingah Thimnak A Tuah Lai


Hngakchia ( Bawhte)khuaruahtam Ni (40) I A Upa Mi A Zuartu Nupa Hna Cu! – Thechinlungnews\nHngakchia ( Bawhte)khuaruahtam Ni (40) I A Upa Mi A Zuartu Nupa Hna Cu!\nChina, Huashan, Anhui Province i a ummi nupa hna nih an fate ni 40 i upa micu £18,000 zatin an zuar. Online chungin an zuar i nutling kum 43 mi Ms Xu nih a cawk hna.\nMs Xu nihcun police sinah tihin a chim, fa neih ka duhtuk i ka neih khawhlo caah mifa ka cawk nak hi a si a ti. October 30, 2020 chunah an i caw i innlei a lawi pah ah police pawl nih an rak tleih, a cawlcangh ning ahcun police nih an lunghrinh colh i an zumhlo ruangah an tlaih nak hi a si, an lunghrinh bantuk tein bia an hal i thupphen lo ten ai phuang colh.\nNovember 3, 2020 chun ah naute zuartu Mr Liu le Ms Zhang cu an hawl hna i an hmuh hna in police sakhan ah an hruai colh hna, hihna nupa nihhin fapa kum 2 mi le kum 7 mi an neih hna.\nA nupi nau a pawi in chungkhar pacem zong Covid-19 ruangah rian a ṭuan kho tilo i tangka hmanawk an ngei tilo an harsat tuk ruangah an fate an zuarnak kong cu police sin ah an chim.leiba zong tamngai an ngei tuan deuh zong ahkhan nutling pakhat nu nih cawk a rak timh cang hna nain a cawtu nu fa taktak si ding i register an tuahkhawh lo ruangah an i caw kho tthan lo.\nA voihnih nak ahcun Ms Xu nih a cawk i police pawlnih an tleih colh ve, naute nulepa le a cawtu zong hngakchia tleihhrem le, hngakchia zuar case in an tleih hna. China ram i hngakchia zuar pawl cu kum 5-10 chung thawng an thlak hna, cun an case sining zohchom in thihdaan pekkhawh an si. (Daily Mail)\nBe the first to comment on "Hngakchia ( Bawhte)khuaruahtam Ni (40) I A Upa Mi A Zuartu Nupa Hna Cu!"


LUNGRAWK BAK SI, RALHRANG NIH INN ZONG AN KHANGH CANG – The Chinlung Post\nLungrethei ngaingai si ko cang. Ralhrang kawlralkap tuahsernak cu lungrawk taktak si cang. Mindat khualuhnak khua pawl hna cu ralhrang kawlralkap hna nih khua khat hnu khuakhat in an khangh hna tiah thanhnak an tuah. Tuchun April ni 27 ah ralhrang kawlralkap le mindat khuami hna cu zingka suimilam pakua le cheu hrawngin tukdoh kahnak an tuah tthan.\nMindat panh in a rak rami ralhrang kawlralkap hna cu Motor in an rak ra hna i, Thinchaung ah mipi lei nih an bawh hna i, kap hnih karlak ah caan sau ngai i kahnak le i dohnak a chuak. Culawng siloin Mindat khua luhnak khua pawl hna cu khuakhat hnu khua khat ralhrang kawlralkap hna nih an khangh rih.\nTuchun i tukdohnak ah ralhrang kawlralkap hna nih hriamnam nganngan in an kah hna caah Mindat mino pawl hna cu hnu an soh hna tiah nawlngeitu pakhat nih a chim. Ralhrang kawlralkap hna cu Mindat khuachung ah an lut i, um hmun zong an khuar. Culawng siloin khuachung ah a ummi pa pawl zong tleih dingin an kawl rih hna.Ralhrang kawlralkap dang hna cu mindat lei panh in an phan tthan lai ti a si.


R.I.P: Rev. Fr. Basilio Aung Khin Soe Nih Pathian Sin Ah A Kan Dinh Tak – Chuncha News\nR.I.P Rev. Fr. Basilio Aung Khin Soe: Taungngu Diocese sungin Puithiam pakhat, Rev. Fr. Basilio Aung Khin Soe in tuini (13.10.2021), zinglam 4:30 ah a rianmi a turual pawl tanta in Pathian hnenah in fehsan a si. Requiescat In Pace!!\nေတာင္ငူဂိုဏ္းအုပ္သာသနာအတြင္းရွိ Rev. Fr. Basilio Aung Kin Soeသည္ (၁၃.၁၀.၂၀၂၁)ခုႏွစ္ နံနက္ (၄း၃၀)အခ်ိန္တြင္ အဖ၏အိမ္ေတာ္သို့ျပန္ႏွင့္ၿပီျဖစ္ေၾကာင္း အသိေပးအပ္ပါသည္။ Father ၏ ဝိညာဥ္အတြက္ သတိရဆုေတာင္းေပးၾကပါရန္ ေမတၱာရပ္ခံပါသည္။ Source: OSC Taungngu, RVAFalam #Zualko #FrBasilioAgKhinSoe\nNihin Thawngpang pawl: Hniarlawnthar pawng Kahdohnak ah SAC Ralhrang 5 Thi. Nihin zinglei sml. 10:00 hrawng in aa thawkmi Hniarlawnthar pawng kahdohnak ah SAC ralhrang lei in minung 5 an thi, tiah CNF chimnak nawlngei Salai Htet Ni nih a chim.\n“Hniarlawnthar khuate ah zinglei sml. 10:00 hrawng in i kahnak a um i, SAC ralhrang lei in minung 5 an thi. Kanmah CNA/CDF lei on mithi/thliampu kan um lo. Hmaitonh in kan i kap ti awk ngaingai a ttha lo. Anmah lei nih cun kahthlorh in an kah,” tiah Khonumthung ah a chim.\nHniarlawnthar ah kum 13 pa ngakchia pakhat telh in minung 4 zong SAC ralharng nih an tlaih hna. “Khua ah um ngam a si ti lo caah hmundang ah kan i tthial chung pah dih ko,” tiah Hniarlawnthar pastor pakhat nih The Chin Journal ah a chim. The Chin Journal


Kanpetlet Peng Ah Siangngakchia 6 Le Hringtu Nu Pakhat Ti Nih A Fenh Hna – THE CHINLAND POST\nKanpetlet Peng Ah Siangngakchia 6 Le Hringtu Nu Pakhat Ti Nih A Fenh Hna\nCity Hunter| 2018 June 8| Chin ramkulh thlanglei Kanpetlet peng, Tikung khua ah sianngakchia 6 le hringtu nu pakhat, an zapi minung 7 cu June 7 zanlei sang ah ti nih a fenh hna tiah kan theih.\nThil a cangning cu Tikung khua in sianglairun siangngakchia zanlei sianginn an tin lio suimilam 3:30 hrawng ah a si. Tiva ti a lianh tuk caah hringtu nu pakhat nih ngakchia hna cu tiva tiang a va don hna. Cuti a va don hna nakah hringtu nu tel in siangngakchia 6 cu ti nih a fenh hna. Hi tiva cu Chauhchawng a si i hlei a um lo tiah theih a si.\nTi nih a fenhmi 7 lakah ngakchia pathum cu a nung in an hmuh, chanh khawh cang hna. Hringtu nu pakhat le siangngakchia pathum cu atu tiang an hmu kho rih hna lo. Ngakchia pathum cu pa pathum le nu pakhat an si. Hringtu nu telh in innchungkhar pakhat an si. Ti nih a fenhmi pali cu khuami nih atu hi an kawl cuahmah lio hna a si.\nTi nih a fenhmi chungkhar le ngakchia hna cu a herhmi bawmhchanhnak pek khawhnak ding ah Kanpetlet khuapi um Red Cross phu le CYO mino hna nih chawva tlawmhalnak an tuah i Tikung khua tiang kal in an va bawmh hna lai tiah Kanpetlet Red Cross phu le Kanpetlet CYO phu sin in theih a si.\nRef: Vakok Voice\nPrevious Thantlang Peng Kumkhat Chungah Sianginn 24 Level Sanhpiak An Si\nNext Mizoram Ah Inn Dothnih A Cim I Minung 10 Nunnak Liam